02012R0036 — SL — 13.12.2021 — 052.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:





popravljena z:





Pri pripravi tega konsolidiranega besedila so upoštevane sodbe sodišč EU glede vnosov na seznam uvrščenih oseb in subjektov.









▼B

UREDBA SVETA (EU) št. 36/2012

z dne 18. januarja 2012

o omejevalnih ukrepih glede na razmere v Siriji in razveljavitvi Uredbe (EU) št. 442/2011







POGLAVJE I

OPREDELITVE POJMOV

Člen 1

Za namene te uredbe se uporabljajo naslednje opredelitve pojmov:

(a) „podružnica“ finančne ali kreditne institucije pomeni sedež podjetja, ki je pravno odvisen del finančne ali kreditne institucije in ki neposredno izvaja vse ali nekatere transakcije, ki jih opravljajo finančne ali kreditne institucije;

(b) „posredniške storitve“ pomeni: (i) pogajanje v zvezi s posli ali urejanje poslov, ki zadevajo nakup, prodajo ali dobavo blaga in tehnologije iz ene tretje države v drugo tretjo državo, ali (ii) prodajo ali kupovanje blaga in tehnologije, ki je v tretjih državah, za prenos v drugo tretjo državo.

(c) „pogodba ali transakcija“ pomeni vsako transakcijo v kakršnikoli obliki ali v okviru katere koli veljavne zakonodaje, ki vsebuje eno ali več pogodb ali podobnih obveznosti, sklenjenih med istimi ali različnimi stranmi; v ta namen, „pogodba“ vključuje predvsem finančne garancije ali jamstva ter kredite, ki so lahko pravno samostojni ali ne, in vse pripadajoče določbe, ki izhajajo iz transakcije ali so v zvezi z njo;

(d) „kreditna institucija“ pomeni kreditno institucijo, kot je opredeljena v členu 4(1) Direktive 2006/48/ES Evropskega parlamenta in Sveta z dne 14. junija 2006 o začetku opravljanja in opravljanju dejavnosti kreditnih institucij ( 1 ), vključno z njenimi podružnicami v Uniji ali zunaj Unije;

(e) „naftni derivati“ pomenijo proizvode iz Priloge IV;

(f) „gospodarski viri“ pomenijo vse vrste sredstev, ki so opredmetena ali neopredmetena, premičnine ali nepremičnine, ki sicer niso sredstva, se jih pa lahko uporabi za pridobitev sredstev, blaga ali storitev;

(g) „finančna institucija“ pomeni: (i) podjetje, ki ni kreditna institucija, ki izvaja eno ali več dejavnosti iz točk od 2 do 12 ter točk 14 in 15 Priloge I k Direktivi 2006/48/ES, vključno z dejavnostmi menjalnic (bureaux de change); (ii) zavarovalniško družbo, pooblaščeno v skladu z Direktivo 2002/83/ES Evropskega parlamenta in Sveta z dne 5. novembra 2002 o življenjskem zavarovanju ( 2 ), kolikor izvaja dejavnosti, ki so vključene v navedeno direktivo; (iii) investicijsko podjetje, kot je opredeljeno v točki 1 člena 4(1) Direktive 2004/39/ES Evropskega parlamenta in Sveta z dne 21. aprila 2004 o trgih finančnih instrumentov ( 3 ); (iv) kolektivno investicijsko podjetje, ki trži svoje enote ali deleže; ali (v) zavarovalnega posrednika, kot je opredeljen v členu 2(5) Direktive 2002/92/ES Evropskega parlamenta in Sveta z dne 9. decembra 2002 o zavarovalnem posredovanju ( 4 ), z izjemo povezanih zavarovalnih posrednikov iz člena 2(7) navedene direktive, ko izvajajo dejavnost posredovanja življenjskega zavarovanja in drugih z naložbami povezanih storitev, vključno z njenimi podružnicami v Uniji ali zunaj Unije;

(h) „zamrznitev gospodarskih virov“ pomeni preprečitev njihove uporabe za pridobivanje sredstev, blaga ali storitev na kakršen koli način, kar vključuje, vendar ni omejeno na, njihovo prodajo, najem ali hipoteko;

(i) „zamrznitev sredstev“ pomeni preprečitev vsakršnega premika, prenosa, spremembe, uporabe sredstev, dostopa do njih ali kakršnega koli ravnanja z njimi, ki bi imelo za posledico spremembe v njihovi količini, znesku, lokaciji, lastništvu, posedovanju, vrsti, namembnosti ali druge spremembe, ki bi omogočile uporabo sredstev, vključno z upravljanjem premoženja;

(j) „sredstva“ pomenijo vse vrste finančnih sredstev in koristi, kar vključuje, vendar ni omejeno na: (i) gotovino, čeke, denarne terjatve, menice, denarna nakazila in druge plačilne instrumente; (ii) depozite pri finančnih institucijah ali drugih subjektih, stanja na računih, dolgove in zadolžnice; (iii) vrednostne papirje in dolžniške instrumente, s katerimi se trguje javno ali zasebno, vključno z delnicami in deleži, certifikati vrednostnih papirjev, obveznicami, dolžniškimi vrednostnimi papirji, nakupnimi boni, zadolžnicami in pogodbami o izvedenih finančnih instrumentih; (iv) obresti, dividende ali druge prihodke iz sredstev ali vrednost, ustvarjeno s sredstvi; (v) kredit, pravico do pobota, garancije, garancije za dobro izvedbo ali druge finančne obveznosti; (vi) kreditna pisma, konosamente, kupoprodajne listine; (vii) dokumente o izkazanem interesu po sredstvih ali finančnih virih;

(k) „blago“ vključuje predmete, surovine in opremo;

(l) „zavarovanje“ pomeni zavezo ali obvezo, na podlagi katere je ena ali več fizičnih ali pravnih oseb v primeru nastanka zavarovalnega primera eni ali več drugim osebam dolžna v zameno za plačilo zagotoviti odškodnino ali ugodnost, kot to določa zaveza oziroma obveza;

(m) „pozavarovanje“ pomeni dejavnost sprejemanja tveganj, ki jih odstopi zavarovalno podjetje ali pozavarovalno podjetje, v primeru združenja zavarovateljev, znanega kot Lloyd’s, pa pozavarovanje pomeni tudi dejavnost zavarovalnice ali pozavarovalnice, ki ni združenje zavarovateljev, znano kot Lloyd’s, in sprejema tveganja, ki jih odstopi kateri koli član združenja Lloyd’s;

(n) „sirske kreditne ali finančne institucije“ pomenijo: (i) vse kreditne ali finančne institucije s sedežem v Siriji, vključno s Centralno banko Sirije; (ii) vse podružnice ali hčerinske družbe kreditnih ali finančnih institucij s sedežem v Siriji, za katere se uporablja člen 35; (iii) vse podružnice ali hčerinske družbe kreditnih ali finančnih institucij s sedežem v Siriji, za katere se ne uporablja člen 35; (iv) vse kreditne ali finančne institucije, ki nimajo sedeža v Siriji, vendar jih nadzirajo osebe ali subjekti s sedežem v Siriji.

(o) „sirska oseba, subjekt ali organ“ pomeni: (i) državo Sirijo oziroma vsak njen javni organ; (ii) vsako fizično osebo v Siriji ali osebo s prebivališčem v Siriji; (iii) vsako pravno osebo, subjekt ali organ, ki ima statutarni sedež v Siriji; (iv) vsako pravno osebo, subjekt ali organ v Siriji ali zunaj nje, ki je v lasti oziroma pod neposrednim ali posrednim nadzorom ene ali več zgoraj navedenih oseb ali organov.

(p) „tehnična pomoč“ pomeni vsako tehnično podporo pri popravilih, razvoju, proizvodnji, sestavljanju, preizkušanju, vzdrževanju ali drugih tehničnih storitvah in je lahko v obliki navodil, svetovanja, usposabljanja, prenosa praktičnega znanja ali spretnosti ali svetovalnih storitev; tehnična pomoč vključuje tudi ustne oblike pomoči;

(q) „ozemlje Unije“ pomeni ozemlja držav članic, kjer se uporablja Pogodba, pod pogoji, določenimi v Pogodbi, vključno z njihovim zračnim prostorom;

▼M10

(r) „carinsko območje Unije“ pomeni območje, kot je opredeljeno v členu 3 Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti ( 5 );

▼B







POGLAVJE II

OMEJITVE IZVOZA IN UVOZA

▼M16

Člen 2

1. Država članica lahko prepove ali uvede obvezno dovoljenje za izvoz, prodajo, dobavo ali prenos opreme, ki bi se lahko uporabljala za notranjo represijo, z izjemo tiste, navedene v Prilogi IA ali v Prilogi IX, ne glede na to, ali ima poreklo v Uniji ali ne, vsem osebam, subjektom ali organom v Siriji ali za uporabo v Siriji.

2. Država članica lahko prepove ali uvede obvezno dovoljenje za zagotavljanje tehnične pomoči, financiranja ali finančne pomoči, ki je povezana z opremo iz odstavka 1, vsem osebam, subjektom ali organom v Siriji ali za uporabo v Siriji.

Člen 2a

1. Prepovedano je: (a) neposredno ali posredno prodajati, dobavljati, prenašati ali izvažati opremo, blago ali tehnologijo iz Priloge IA, ki bi se lahko uporabljala za notranjo represijo, ali proizvodnjo in vzdrževanje proizvodov, ki bi se lahko uporabljali za notranjo represijo, ne glede na to, ali ima poreklo v Uniji ali ne, vsem osebam, subjektom ali organom v Siriji ali za uporabo v Siriji; (b) zavestno in namerno sodelovati v dejavnostih, katerih namen ali učinek je izogibanje prepovedim iz točke (a).

2. Pristojni organi držav članic, določeni na spletnih straneh iz Priloge III, lahko z odstopanjem od odstavka 1 in pod pogoji, ki se jim zdijo primerni, izdajo dovoljenje za transakcijo, ki je povezana z opremo, blagom ali tehnologijo iz Priloge IA, če so oprema, blago ali tehnologija namenjeni izključno za prehrambene, kmetijske, zdravstvene ali druge humanitarne namene ali v korist osebju Združenih narodov, osebju Unije ali njenih držav članic.

▼M17

3. Z odstopanjem od odstavka 1(a) lahko pristojni organi držav članic, navedeni na spletnih mestih iz Priloge III, pod pogoji, ki se jim zdijo ustrezni, odobrijo prodajo, dobavo, prenos ali izvoz opreme, blaga ali tehnologije s seznama v Prilogi Ia, ki se izvede v skladu s točko 10 Resolucije Varnostnega sveta ZN 2118 (2013) in ustreznimi sklepi Izvršnega sveta Organizacije za prepoved kemičnega orožja (OPCW) ter skladno s cilji Konvencije o prepovedi razvoja, proizvodnje, kopičenja zalog in uporabe kemičnega orožja ter o njegovem uničenju (Konvencija o kemičnem orožju) in po posvetovanju z OPCW.

▼M5

Člen 2b

1. Predhodno dovoljenje je potrebno za neposredno ali posredno prodajo, dobavo, prenos ali izvoz opreme, blaga ali tehnologije, navedenih v Prilogi IX, ki bi se lahko uporabljali za notranjo represijo ali proizvodnjo in vzdrževanje proizvodov, ki bi se lahko uporabljali za notranjo represijo, ne glede na to, ali ima poreklo v Uniji ali ne, vsem osebam, subjektom ali organom v Siriji ali za uporabo v Siriji.

2. Pristojni organi držav članic, navedeni na spletnih mestih iz Priloge III, ne izdajo dovoljenja za kakršno koli prodajo, dobavo, prenos ali izvoz opreme, blaga ali tehnologije, navedenih v Prilogi IX, če obstaja utemeljeni sum, da so oprema, blago in tehnologija, ki se prodajajo, dobavljajo, prenašajo ali izvažajo, namenjeni ali bi lahko bili namenjeni za notranjo represijo ali proizvodnjo in vzdrževanje proizvodov, ki bi se lahko uporabljali za notranjo represijo.

3. Dovoljenje izdajo pristojni organi države članice, v kateri ima izvoznik sedež, in je skladno s podrobnimi pravili iz člena 11 Uredbe Sveta (ES) št. 428/2009 z dne 5. maja 2009 o vzpostavitvi režima Skupnosti za nadzor izvoza, prenosa, posredovanja in tranzita blaga z dvojno rabo ( 6 ). Dovoljenje velja po vsej Uniji.

▼M10

Člen 2c

1. Pravila, ki urejajo obveznost glede predložitve predhodnih informacij, kakor je določeno v zadevnih določbah o skupnih deklaracijah in carinskih deklaracijah v Uredbi (EGS) št. 2913/92 in Uredbi Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 ( 7 ), se uporabljajo za vsakršno blago, ki zapušča carinsko območje Unije v Sirijo.

Oseba ali subjekt, ki zagotovi navedene informacije, predloži tudi kakršna koli dovoljenja, če se to zahteva v tej uredbi.

▼M16

2. Zaseg in odstranitev opreme, blaga ali tehnologije, katerega dobava, prodaja ali izvoz so prepovedani po členu 2a te uredbe, se lahko, v skladu z nacionalno zakonodajo ali odločitvijo pristojnega organa, izvedejo na stroške osebe ali subjekta iz odstavka 1, ali, če ni mogoče, da bi se ti stroški povrnili od navedene osebe ali subjekta, se lahko stroške v skladu z nacionalno zakonodajo povrne od katere koli osebe ali subjekta, ki je odgovoren za prevoz blaga ali opreme pri poskusu nezakonite dobave, prodaje, prenosa ali izvoza.

▼M16

Člen 2d

Država članica lahko prepove ali uvede obvezno dovoljenje za izvoz v Sirijo za blago z dvojno rabo iz člena 4(2) Uredbe (ES) št. 428/2009.

▼M5

Člen 3

▼M16

1. Prepovedano je: (a) neposredno ali posredno zagotavljati tehnično pomoč ali posredniške storitve, povezane z opremo, blagom ali tehnologijo iz Priloge IA, ki bi se lahko uporabili za notranjo represijo ali za izdelavo in vzdrževanje izdelkov, ki bi se lahko uporabili za notranjo represijo, vsem osebam, subjektom ali organom v Siriji ali za uporabo v Siriji; (b) neposredno ali posredno zagotavljati financiranje ali finančno pomoč v zvezi z blagom in tehnologijo iz Priloge IA, še zlasti subvencij, posojil in zavarovanja kreditnih izvoznih poslov ter zavarovanja in pozavarovanja, za vsako prodajo, dobavo, prenos ali izvoz takega blaga in tehnologije ali za vsako zagotavljanje s tem povezane tehnične pomoči vsem osebam, subjektom ali organom v Siriji ali za uporabo v Siriji, (c) zavestno in namerno sodelovati v dejavnostih, katerih namen ali učinek je izogibanje prepovedim iz točk (a) in (b).

▼M16 —————

▼M16

3. Pristojni organi držav članic, določeni na spletnih straneh iz Priloge III, lahko z odstopanjem od odstavka 1 in pod pogoji, ki se jim zdijo primerni, izdajo dovoljenje za tehnično pomoč ali posredniške storitve, financiranje ali finančno pomoč, ki so povezane z opremo, blagom ali tehnologijo iz Priloge IA, če so oprema, blago ali tehnologija namenjeni izključno za prehrambene, kmetijske, zdravstvene ali druge humanitarne namene ali v korist osebju Združenih narodov, osebju Unije ali njenih držav članic.

Zadevna država članica v štirih tednih obvesti druge države članice in Komisijo o izdanih dovoljenjih v skladu s prvim pododstavkom.

▼M7

4. Predhodno dovoljenje pristojnega organa zadevne države članice, navedenega na spletnih mestih iz Priloge III, je potrebno za zagotavljanje: (a) tehnične pomoči ali posredniških storitev, povezanih z opremo, blagom ali tehnologijo iz Priloge IX ter z zagotavljanjem, proizvodnjo, vzdrževanjem in uporabo take opreme, blaga in tehnologije, neposredno ali posredno kakršni koli osebi, subjektu ali organu v Siriji ali za uporabo v Siriji; (b) financiranja ali finančne pomoči, povezane z blagom in tehnologijo iz Priloge IX, vključno s subvencijami, posojili in zavarovanji kreditnih izvoznih poslov, ter zavarovanja in pozavarovanja, za vsako prodajo, dobavo, prenos ali izvoz takega blaga in tehnologije ali za vsako zagotavljanje s tem povezane tehnične pomoči kakršni koli osebi, subjektu ali organu v Siriji ali za uporabo v Siriji.

Pristojni organi ne izdajo dovoljenja za transakcije iz prvega pododstavka, če utemeljeno sklepajo, da so te transakcije namenjene ali so lahko namenjene za notranjo represijo ali proizvodnjo in vzdrževanje proizvodov, ki bi se lahko uporabljali za notranjo represijo.

▼M17

5. Z odstopanjem od očk (a) in (b) odstavka 1 lahko pristojni organi držav članic, navedeni na spletnih mestih iz Priloge III, pod pogoji, ki se jim zdijo ustrezni, odobrijo zagotavljanje tehnične pomoči, posredniških storitev, financiranja ali finančne pomoči, povezanih z opremo, blagom ali tehnologijo s seznama iz Priloge Ia, če se taka tehnična pomoč, posredniške storitve, financiranje ali finančna pomoč zagotavljajo za prodajo, dobavo, prenos ali izvoz take opreme, blaga ali tehnologije, ki se izvede v skladu s točko 10 Resolucije Varnostnega sveta Združenih narodov 2118 (2013) in ustreznimi sklepi Izvršnega sveta OPCW ter skladno s cilji Konvencije o kemičnem orožju in po posvetovanju z OPCW.

▼M13

Člen 3a

Prepovedano je:

(a) neposredno ali posredno zagotavljati financiranje ali finančno pomoč, povezano z blagom in tehnologijo, navedeno v Skupnem seznamu vojaškega blaga, vključno z izvedenimi finančnimi instrumenti, ter zavarovanjem in pozavarovanjem ter posredniškimi storitvami v zvezi z zavarovanjem in pozavarovanjem, za kateri koli nakup, uvoz ali prevoz takih predmetov, če izvirajo iz Sirije ali se iz Sirije izvažajo v katero koli drugo državo;

(b) zavestno in namerno sodelovati v dejavnostih, katerih namen ali učinek je izogibanje prepovedim iz točke (a).

▼M17

Člen 3b

Člen 3a se ne uporablja za zagotavljanje financiranja ali finančne pomoči, vključno z izvedenimi finančnimi instrumenti, ter zavarovanja in pozavarovanja ter posredniških storitev v zvezi z zavarovanjem in pozavarovanjem za kateri koli uvoz ali prenos blaga in tehnologije s Skupnega seznama vojaškega blaga, če izvira iz Sirije ali se iz Sirije izvaža v katero koli drugo državo, ki se izvede v skladu s točko 10 Resolucije Varnostnega sveta ZN 2118 (2013) in ustreznimi sklepi Izvršnega sveta OPCW ter skladno s cilji Konvencije o kemičnem orožju.

▼B

Člen 4

1. Prepovedano je neposredno ali posredno prodajati, dobavljati, prenašati ali izvažati opremo tehnologijo ali programsko opremo iz Priloge V, ne glede na to, ali izvira iz Unije ali ne, vsem osebam, subjektom ali organom v Siriji ali za uporabo v Siriji, razen v primeru predhodne odobritve s strani pristojnega organa zadevne države članice, navedenega na seznamu spletnih mest iz Priloge III.

2. Pristojni organi držav članic, navedeni na seznamu spletnih mest iz Priloge III, ne dajo predhodne odobritve iz odstavka 1, če obstaja utemeljeni sum, da bo zadevna oprema, tehnologija ali programska oprema uporabljena za spremljanje ali prestrezanje spletnih ali telefonskih komunikacij v Siriji s strani sirskega režima ali v njegovem imenu.

3. V Prilogi V je navedena oprema, tehnologija in programska oprema, ki se lahko uporabi za spremljanje ali prestrezanje spletnih ali telefonskih komunikacij.

4. Zadevne države članice obvestijo druge države članice in Komisijo o odobritvah, podeljenih v skladu s tem členom v roku štirih tednov po odobritvi.

Člen 5

1. Prepovedano je: (a) neposredno ali posredno zagotavljati tehnično pomoč ali posredniške storitve, ki so povezane z opremo, tehnologija in programsko opremo iz Priloge V ali z zagotavljanjem, proizvodnjo, vzdrževanjem in uporabo opreme in tehnologije iz Priloge V ali z zagotavljanjem, nameščanjem, uporabo ali posodabljanjem katere koli programske opreme iz Priloge V, vsem osebam, subjektom ali organom v Siriji ali za uporabo v Siriji; (b) neposredno ali posredno zagotavljati financiranje ali finančno pomoč, povezano z opremo, tehnologijo in programsko opremo iz Priloge V, vsem osebam, subjektom ali organom v Siriji ali za uporabo v Siriji; (c) zagotavljati kakršne koli storitve v zvezi s spremljanjem ali prestrezanjem spletnih ali telefonskih komunikacij Siriji, njeni vladi, njenim javnim organom, korporacijam ali agencijam ter vsem sirskim osebam ali subjektom, ki delujejo v njenem imenu ali po njenih navodilih, ali v njihovo neposredno ali posredno korist; ter (d) zavestno in namerno sodelovati v kakršnih koli dejavnostih, katerih cilj ali učinek je izogibanje prepovedim iz točk (a), (b) in (c), razen če je pristojni organ zadevne države članice, naveden na seznamu spletnih mest iz Priloge III, dal predhodno odobritev v skladu s členom 4(2).

2. V odstavku 1(c) zgoraj „storitve v zvezi s spremljanjem ali prestrezanjem telekomunikacij ali spletnih komunikacij“ pomeni storitve, ki predvsem z uporabo opreme, tehnologije ali programske opreme iz Priloge V omogočajo dostop do posameznikovih vhodnih ali izhodnih telekomunikacij in podatkov v zvezi s klici ter njihovo zagotavljanje za ekstrakcijo, dekodiranje, snemanje, obdelavo, analizo in shranjevanje ali kakršno koli drugo sorodno dejavnost.

Člen 6

Prepovedano je:

(a) uvažati surovo nafto ali naftne derivate v Unijo, če ti (i) izvirajo iz Sirije; ali (ii) so bili izvoženi iz Sirije;

(b) kupovati surovo nafto ali naftne derivate, ki se nahajajo v Siriji ali iz nje izvirajo;

(c) prevažati surovo nafto ali naftne derivate, če izvirajo iz Sirije ali se iz Sirije izvažajo v katero koli drugo državo;

▼M38

(d) neposredno ali posredno zagotavljati financiranje ali finančno pomoč, vključno z izvedenimi finančnimi instrumenti ter zavarovanjem in pozavarovanjem, v povezavi s prepovedmi iz točke (a);

▼M38

(da) neposredno ali posredno zagotavljati financiranje ali finančno pomoč, vključno z izvedenimi finančnimi instrumenti ter zavarovanjem in pozavarovanjem, v povezavi s prepovedmi iz točk (b) in (c); ter

▼M38

(e) zavestno in namerno sodelovati v dejavnostih, katerih cilj ali učinek je neposredno ali posredno izogibanje prepovedim iz točk (a), (b), (c), (d) ali (da).

Člen 6a

1. Prepovedi iz točk (b), (c) in (e) člena 6 se ne uporabljajo za nakup ali prevoz naftnih derivatov iz Sirije ali za s tem povezano zagotavljanje financiranja ali finančne pomoči, ki ga izvajajo javni organi ali pravne osebe, subjekti ali organi, ki prejemajo javna sredstva Unije ali držav članic za zagotavljanje humanitarne pomoči ali pomoči civilnemu prebivalstvu v Siriji, če takšne derivate kupujejo ali prevažajo izključno za namen zagotavljanja humanitarne pomoči v Siriji ali pomoči civilnemu prebivalstvu v Siriji.

2. Z odstopanjem od točk (b), (c) in (e) člena 6 v primerih, ki niso zajeti v odstavku 1 tega člena, lahko pristojni organ države članice, naveden na spletnih mestih iz Priloge III, pod splošnimi in posebnimi pogoji, ki se mu zdijo primerni, odobri tak nakup in prevoz, če: (a) je izključno za namen zagotavljanja humanitarne pomoči v Siriji ali pomoči civilnemu prebivalstvu v Siriji in (b) ne krši prepovedi, določenih v tej Uredbi.

Zadevna država članica obvesti druge države članice in Komisijo o vseh odobritvah, izdanih na podlagi tega odstavka v roku dveh tednov od vsake izdane odobritve. Obvestilo vsebuje podrobnosti o odobreni pravni osebi, subjektu ali organu ter njegovi humanitarnih dejavnostih v Siriji.

3. Nobena določba tega člena ne vpliva na skladnost z Uredbo Sveta (ES) št. 2580/2001 ( 8 ), Uredbo Sveta (ES) št. 881/2002 ( 9 ) ali Uredbo Sveta (EU) 2016/1686 ( 10 ).

▼M38

Člen 6b

Prepovedi iz točk (b), (c) in (e) člena 6 se ne uporabljajo za nakup ali prevoz naftnih derivatov iz Sirije ali s tem povezano zagotavljanje financiranja ali finančne pomoči, ki ga izvaja diplomatsko ali konzularno predstavništvo, če se ti derivati kupijo ali prevažajo za uradne potrebe predstavništva.

▼B

Člen 7

Prepovedi iz člena 6 ne veljajo za:

(a) izvajanje na dan 15. novembra 2011 ali pred tem datumom obveznosti, ki izhaja iz pogodbe, sklenjene pred 2. septembrom 2011, če je fizična ali pravna oseba, subjekt ali organ, ki namerava izvesti zadevno obveznost, o dejavnosti ali transakciji obvestil pristojni organ države članice, kjer ima sedež, naveden na spletnih mestih iz Priloge III, in sicer vsaj 7 delovnih dni vnaprej; ali

(b) nakup surove nafte ali naftnih derivatov, ki so bili iz Sirije izvoženi pred 2. septembrom 2011, ali, če so bili izvoženi v skladu s točko (a), na dan 15. novembra 2011 ali prej.

▼M24

Člen 7a

1. Prepovedano je: (a) neposredno ali posredno prodajati, dobavljati, prenašati ali izvažati reaktivno gorivo in dodatke za gorivo, navedene v Prilogi Va, kateri koli osebi, subjektu ali organu v Siriji ali za uporabo v Siriji; (b) zagotavljanje financiranja ali finančne pomoči, vključno z izvedenimi finančnimi instrumenti, kot tudi zavarovanjem in pozavarovanjem, povezanih s prodajo, dobavo, prenosom ali izvozom reaktivnega goriva in dodatkov za gorivo, navedenih v Prilogi Va, kateri koli osebi, subjektu ali organu v Siriji ali za uporabo v Siriji; (c) zagotavljati posredniške storitve v zvezi s prodajo, dobavo, prenosom ali izvozom reaktivnega goriva in dodatkov za gorivo, navedenih v Prilogi Va, kateri koli osebi, subjektu ali organu v Siriji ali za uporabo v Siriji.

2. Priloga Va vključuje reaktivno gorivo in dodatke za gorivo.

3. Pristojni organi držav članic, navedeni na spletnih mestih iz Priloge III, lahko z odstopanjem od odstavka 1 in pod pogoji, ki se jim zdijo primerni, odobrijo prodajo, dobavo, prenos ali izvoz reaktivnega goriva in dodatkov za gorivo ter zagotovitev financiranja ali finančne pomoči, vključno z izvedenimi finančnimi instrumenti, kot tudi zavarovanjem in pozavarovanjem ter posredniškimi storitvami, povezanimi s prodajo, dobavo, prenosom ali izvozom reaktivnega goriva in dodatkov za gorivo navedenih v Prilogi Vb, kateri koli osebi, subjektu ali organu v Siriji ali za uporabo v Siriji, ko ugotovijo, da so reaktivno gorivo in dodatki za gorivo: zahtevani s strani Združenih narodov ali organov, ki delujejo v njihovem imenu, v humanitarne namene, kot so zagotavljanje ali lajšanje zagotavljanja pomoči, vključno z medicinsko opremo, hrano ali prenosom humanitarnih delavcev in s tem povezano pomočjo, ali za evakuacije iz Sirije ali znotraj Sirije.

4. Zadevne države članice v štirih tednih obvestijo druge države članice in Komisijo o vsakem dovoljenju izdanem na podlagi tega člena.

5. Prepoved, določena v odstavku 1, se ne uporablja za: (a) reaktivno gorivo in dodatke za gorivo, navedene v Prilogi Vb, ki se uporabljajo izključno za civilna letala, ki niso sirijska in ki pristajajo v Siriji, če so namenjeni in se uporabljajo izključno za nadaljevanje letenja letala, na katerem so bili natovorjeni; (b) reaktivno gorivo in dodatke za gorivo, navedene v Prilogi Vb, ki se uporabljajo izključno za sirske letalske prevoznike, uvrščene na seznamih iz prilog II in IIa, ki izvajajo evakuacije iz Sirije v skladu s členom 16(h); (c) reaktivno gorivo in dodatke za grivo, navedene v Prilogi Vb, ki se uporabljajo izključno za sirske letalske prevoznike, ki niso uvrščeni na seznamih in ki izvajajo evakuacije iz ali znotraj Sirije.

▼B

Člen 8

1. Prepovedano je neposredno ali posredno prodajati, dobavljati, prenašati ali izvažati opremo ali tehnologijo iz Priloge VI vsem sirskim osebam, subjektom ali organom ali za uporabo v Siriji.

2. Priloga VI zajema ključno opremo in tehnologijo za naslednje panoge naftne industrije in industrije zemeljskega plina v Siriji: (a) iskanje surove nafte in zemeljskega plina; (b) pridobivanje surove nafte in zemeljskega plina; (c) rafiniranje; (d) utekočinjanje zemeljskega plina.

3. Priloga VI ne vsebuje proizvodov s Skupnega seznama vojaške opreme.

Člen 9

Prepovedano je:

(a) neposredno ali posredno zagotavljati tehnično pomoč ali posredniške storitve, ki so povezane z opremo in tehnologijo iz Priloge VI ali z zagotavljanjem, proizvodnjo, vzdrževanjem in uporabo blaga iz Priloge VI, vsem sirskim osebam, subjektom ali organom ali za uporabo v Siriji;

(b) neposredno ali posredno zagotavljati financiranje ali finančno pomoč, povezano z opremo in tehnologijo iz Priloge VI, vsem sirskim osebam, subjektom ali organom, ali za uporabo v Siriji; ter

(c) zavestno in namerno sodelovanje v dejavnostih, katerih cilj ali učinek je izogibanje prepovedim iz točk (a) ali (b).

▼M16

Člen 9a

1. Pristojni organi držav članic, določeni na spletnih straneh iz Priloge III, lahko z odstopanjem od členov 8 in 9 in pod pogoji, ki se jim zdijo primerni, odobrijo prodajo, dobavo, prenos ali izvoz ključne opreme ali tehnologije iz Priloge VI, ali zagotovijo s tem povezano tehnično pomoč ali posredniške storitve, financiranje ali finančno pomoč, če so izpolnjeni naslednji pogoji: (a) pristojni organ je na podlagi razpoložljivih informacij, vključno z informacijaki, ki jih je posredovala oseba, subjekt ali organ, ki je zaprosil za dovoljenje, ugotovil, da je utemeljen zaključek, da: (i) so zadevne dejavnosti namenjene zagotavljanju pomoči sirskemu civilnemu prebivalstvu, zlasti v smislu reševanja humanitarne krize, pomoči pri zagotavljanju osnovnih storitev, obnovi in ponovni vzpostavitvi normalne gospodarske dejavnosti, ali za druge civilne namene; (ii) zadevne dejavnosti ne prinašajo sredstev ali gospodarskih virov, ki se dajejo neposredno ali posredno na razpolago ali v korist osebe, subjekta ali organa iz člena 14; (iii) zadevne dejavnosti ne kršijo prepovedi, določenih v tej uredbi; (b) zadevna država članica se je predhodno posvetovala z osebo, subjektom ali organom, ki ga je imenovala Narodna koalicija sirskih revolucionarnih in opozicijskih sil, med drugim glede: (i) ugotovitev pristojnega organa v skladu s točkama (a) (i) in (ii); (ii) razpoložljivosti informacij, ki kažejo na to, da bi zadevne dejavnosti utegnile prinašati sredstva ali gospodarske vire, ki se dajejo neposredno ali posredno na razpolago ali v korist osebe, subjekta ali organa iz člena 2 Uredbe (ES) št. 2580/2001 ali iz člena 2 Uredbe (ES) št. 881/2002; oseba, subjekt ali organ, ki ga je imenovala Narodna koalicija sirskih revolucionarnih in opozicijskih sil, pa je zadevni državi članici podala svoje mnenje. (c) Če oseba, subjekt ali organ, ki ga je imenovala Narodna koalicija sirskih revolucionarnih in opozicijskih sil, zadevni državi članici ne poda svojega mnenja v roku 30 dni od zahteve, lahko pristojni organ sprejme odločitev, ali bo izdal dovoljenje.

2. Ko preverja pogoje iz točk (a) in (b) odstavka 1, pristojni organ zahteva ustrezne informacije gledeizdanega dovoljenja, vključno z informacijami o končnem uporabniku, datumu, načrtovani poti ter končnem cilju pošiljke.

3. Zadevna država članica v roku dveh tednov obvesti druge države članice in Komisijo o vseh odobrenih dovoljenjih, izdanih na podlagi tega člena.

▼B

Člen 10

1. Prepovedi iz členov 8 in 9 ne veljajo za izvajanje obveznosti na podlagi pogodbe, ki je bila dodeljena ali sklenjena pred 19. januarja 2012, če je oseba ali subjekt, ki se želi sklicevati na ta člen o tem vsaj 21 koledarskih dni vnaprej obvestil pristojni organ države članice, v kateri ima sedež, naveden na seznamu spletnih mest iz Priloge III.

2. Za namene tega člena je bila pogodba „dodeljena“ osebi ali subjektu, če je druga pogodbenica tej osebi ali subjektu po zaključenem formalnem razpisnem postopku poslala izrecno pisno potrdilo o dodelitvi pogodbe.

Člen 11

Prepovedano je neposredno ali posredno prodajati, dobavljati, prenašati ali izvažati nove sirske bankovce in kovance, natisnjene oziroma kovane v Uniji, v Centralno banko Sirije.

▼M2

Člen 11a

1. Prepovedano je: (a) neposredno ali posredno prodajati, dobavljati, prenašati ali izvažati zlato, plemenite kovine in diamante iz Priloge VIII, ne glede na to, ali imajo poreklo v Uniji ali ne, vladi Sirije, njenim javnim organom, korporacijam in agencijam, Centralni banki Sirije, vsem osebam, subjektom ali organom, ki delujejo v njihovem imenu ali po njihovih navodilih, ali kateremu koli subjektu ali organu, ki je v njihovi lasti ali pod njihovim nadzorom; (b) neposredno ali posredno kupovati, uvažati ali prevažati zlato, plemenite kovine in diamante iz Priloge VIII, ne glede na to, ali ima zadevni predmet poreklo v Siriji ali ne, od vlade Sirije, njenih javnih organov, korporacij in agencij, Centralne banke Sirije in vseh oseb, subjektov ali organov, ki delujejo v njihovem imenu ali po njihovih navodilih, ali katerega koli subjekta ali organa, ki je v njihovi lasti ali pod njihovim nadzorom; ter (c) neposredno ali posredno zagotavljati tehnično pomoč ali storitve posredovanja, financiranje ali finančno pomoč, povezano z blagom iz točk (a) in (b), vladi Sirije, njenim javnim organom, korporacijam in agencijam, Centralni banki Sirije in vsem osebam, subjektom ali organom, ki delujejo v njihovem imenu ali po njihovih navodilih, ali kateremu koli subjektu ali organu, ki je v njihovi lasti ali pod njihovim nadzorom.

2. Priloga VIII vključuje zlato, plemenite kovine in diamante, za katere veljajo prepovedi iz odstavka 1.

▼M5

Člen 11b

1. Prepovedano je: (a) neposredno ali posredno prodajati, dobavljati, prenašati ali izvažati luksuzno blago, navedeno v Prilogi X, v Sirijo; (b) zavestno in namerno sodelovati v dejavnostih, katerih namen ali učinek je neposredno ali posredno zaobiti prepoved iz točke (a).

2. Z odstopanjem od točke (a) odstavka 1, se prepoved iz navedene točke ne uporablja za blago nekomercialne narave, za osebno rabo, vsebovano v potnikovi prtljagi.

▼M17

Člen 11c

1. Prepovedano je uvažati, izvažati ali prenašati sirske kulturne dobrine in drugo blago arheološkega zgodovinskega, kulturnega, posebnega znanstvenega ali verskega pomena, vključno z blagom, navedenim v Prilogi XI, oziroma zagotavljati posredniške storitve v zvezi z uvozom, izvozom ali prenosom teh dobrin in blaga, kadar obstaja utemeljeni sum, da so bile odstranjene iz Sirije brez soglasja zakonitih lastnikov ali sta bila s tem kršena sirsko pravo ali mednarodno pravo, zlasti če so te dobrine ali blago sestavni del javnih zbirk, navedenih v popisih zaščitenih zbirk sirskih muzejev, arhivov ali knjižnic, ali zbirk sirskih verskih institucij.

2. Prepoved iz odstavka 1 se ne uporablja, če se dokaže, da: ▼M28 (a) je bilo blago izvoženo iz Sirije pred 15. marcem 2011, ali ▼M17 (b) je blago v postopku varne vrnitve k njihovim zakonitim lastnikom v Siriji.

▼B







POGLAVJE III

OMEJITVE SODELOVANJA V INFRASTRUKTURNIH PROJEKTIH

Člen 12

▼M10

1. Prepovedano je: (a) prodajati, dobavljati, prenašati ali izvažati opremo ali tehnologijo, namenjeno uporabi pri izgradnji ali nameščanju novih elektrarn v Siriji, kakor je navedena v Prilogi VII; (b) neposredno ali posredno zagotavljati tehnično pomoč, financiranje ali finančno pomoč, vključno z izvedenimi finančnimi instrumenti, ter zavarovanje ali pozavarovanje v zvezi s kakršnim koli projektom iz točke (a).

▼B

2. Ti prepovedi se ne nanašata na izvajanje obveznosti na podlagi pogodbe ali dogovora, ki je bil sklenjen pred 19. januarja 2012, če je oseba ali subjekt, ki se želi sklicevati na ta člen, o tem vsaj 21 koledarskih dni vnaprej obvestil pristojni organ države članice, v kateri ima sedež, naveden na seznamu spletnih mest iz Priloge III.







POGLAVJE IV

OMEJITVE FINANCIRANJA NEKATERIH PODJETIJ

Člen 13

1. Prepovedano je naslednje: (a) odobritev kakršnih koli finančnih posojil ali kreditov vsem sirskim osebam, subjektom ali organom iz odstavka 2; (b) pridobivanje ali povečevanje lastniških deležev pri vseh sirskih osebah, subjektih ali organih iz odstavka 2; (c) ustanovitev kakršnega koli skupnega podjetja z vsemi sirskimi osebami, subjekti ali organi iz odstavka 2; (d) zavestno in namerno sodelovanje v dejavnostih, katerih cilj ali učinek je izogibanje prepovedim iz točk (a), (b) in (c).

2. Prepoved iz odstavka 1 velja za vse sirske osebe, subjekte ali organe, ki se ukvarjajo: (a) z iskanjem, proizvodnjo ali rafiniranjem surove nafte; ali (b) z izgradnjo ali nameščanjem novih elektrarn.

3. Samo za namene odstavka 2 se uporabljajo naslednje opredelitve pojmov: (a) „iskanje surove nafte“ zajema iskanje surove nafte ter raziskovanje in gospodarjenje z njenimi zalogami kot tudi izvajanje geoloških storitev v povezavi s takšnimi zalogami; (b) „rafiniranje surove nafte“ pomeni predelavo, obdelavo ali pripravo nafte za končno prodajo goriv.

4. Prepovedi iz odstavka 1: (a) ne posegajo v izvrševanje obveznosti, ki izhaja iz pogodb ali dogovorov o: (i) iskanju, proizvodnji ali rafiniranju surove nafte, sklenjenih pred 23. septembrom 2011; (ii) izgradnji ali namestitvi novih elektrarn, sklenjenih pred 19. januarja 2012 (b) ne preprečujejo povečanja lastniškega deleža v zvezi z: (i) iskanjem, proizvodnjo ali rafiniranjem surove nafte, če je tako povečanje obveznost, ki izhaja iz dogovora, sklenjenega pred 23. septembrom 2011; (ii) izgradnji ali namestitvi novih elektrarn, če je tako povečanje obveznost, ki izhaja iz dogovora, sklenjenega pred 19. januarja 2012.

▼M16

Člen 13a

1. Pristojni organi držav članic, določeni na spletnih straneh iz Priloge III, lahko z odstopanjem od člena 13(1) in pod pogoji, ki se jim zdijo primerni, odobrijo finančno posojilo ali kredit, pridobitev ali povečanje lastniških deležev ali ustanovitev skupnega podjetja s sirskimi osebami, subjekti ali organi iz točke (a) člena 13(2), če so izpolnjeni naslednji pogoji: (a) pristojni organ je na podlagi razpoložljivih informacij, vključno z informacijaki, ki jih je posredovala oseba, subjekt ali organ, ki je zaprosil za dovoljenje, ugotovil, da je utemeljen zaključek, da: (i) so zadevne dejavnosti namenjene zagotavljanju pomoči sirskemu civilnemu prebivalstvu, zlasti v smislu reševanja humanitarne krize, pomoči pri zagotavljanju osnovnih storitev, obnovi in ponovni vzpostavitvi normalne gospodarske dejavnosti, ali za druge civilne namene; (ii) zadevne dejavnosti ne prinašajo sredstev ali gospodarskih virov, ki se dajejo neposredno ali posredno na razpolago ali v korist osebe, subjekta ali organa iz člena 14; (iii) zadevne dejavnosti ne kršijo prepovedi, določenih v tej uredbi; (b) zadevna država članica se je predhodno posvetovala z osebo, subjektom ali organom, ki ga je imenovala Narodna koalicija sirskih revolucionarnih in opozicijskih sil, med drugim glede: (i) ugotovitev pristojnega organa v skladu s točkami (a) (i) in (ii); (ii) razpoložljivosti informacij, ki kažejo na to, da bi zadevne dejavnosti utegnile prinašati sredstva ali gospodarske vire, ki se dajejo neposredno ali posredno na razpolago ali v korist osebe, subjekta ali organa iz člena 2 Uredbe (ES) št. 2580/2001 ali iz člena 2 Uredbe (ES) št. 881/2002; oseba, subjekt ali organ, ki ga je imenovala Narodna koalicija sirskih revolucionarnih in opozicijskih sil, pa je zadevni državi članici podala svoje mnenje. (c) Če oseba, subjekt ali organ, ki ga je imenovala Narodna koalicija sirskih revolucionarnih in opozicijskih sil, zadevni državi članici ne poda svojega mnenja v roku 30 dni od zahteve, lahko pristojni organ sprejme odločitev, ali bo izdal dovoljenje.

2. Ko preverja pogoje iz točk (a) in (b) odstavka 1, pristojni organ zahteva ustrezne informacije glede izdanega dovoljenja, vključno z informacijami onamenu transakcije in nasprotnih strankah v transakciji.

3. Zadevna država članica v roku dveh tednov obvesti druge države članice in Komisijo o vseh odobritvah, izdanih na podlagi tega člena.

▼B







POGLAVJE V

ZAMRZNITEV SREDSTEV IN GOSPODARSKIH VIROV

Člen 14

1. Vsa sredstva in gospodarski viri, ki pripadajo fizičnim ali pravnim osebam, subjektom in organom iz prilog II in IIa, ki so v njihovi lasti, posesti ali s katerimi ti razpolagajo, se zamrznejo.

2. Fizičnim ali pravnim osebam, subjektom ali organom iz prilog II in IIa ali v njihovo korist se ne sme neposredno ali posredno dati na razpolago nobena sredstva ali gospodarske vire.

3. Prepovedano je zavestno in namerno sodelovanje v dejavnostih, katerih namen ali posledica je neposredno ali posredno izogibanje ukrepom iz odstavkov 1 in 2.

Člen 15

1. Prilogi II in IIa vključujeta, kakor sledi: (a) Priloga II vključuje seznam fizičnih ali pravnih oseb, subjektov in organov, ki jih je Svet v skladu s členom 19(1) Sklepa 2011/782/SZVP določil, da so osebe ali subjekti, odgovorni za nasilno zatiranje civilnega prebivalstva v Siriji, oseb in subjektov, ki imajo koristi od režima ali ga podpirajo, ter z njimi povezane fizične ali pravne osebe in subjekti, za katere se člen 21 te uredbe ne uporablja; (b) Priloga IIa vključuje seznam subjektov, ki jih je Svet v skladu s členom 19(1) Sklepa 2011/782/SZVP določil, da so subjekti, povezani z osebami ali subjekti, odgovornimi za nasilno zatiranje civilnega prebivalstva v Siriji, ali z osebami in subjekti, ki imajo koristi od režima ali ga podpirajo, in za katere se uporablja člen 21 te uredbe.

▼M31

1a. Seznam iz Priloge II vsebuje fizične ali pravne osebe, subjekte in organe, za katere je Svet v skladu s členom 28(2) Sklepa Sveta 2013/255/SZVP ( 11 ) določil, da spadajo v eno izmed naslednjih kategorij: (a) v Siriji delujoči vodilni sirski poslovneži; (b) člani družin Assad ali Makhlouf; (c) ministri sirske vlade na položaju po maju 2011; (d) člani sirske vojske s činom „polkovnik“ ali z enakovrednim ali višjim činom na položaju po maju 2011; (e) pripadniki sirskih varnostnih in obveščevalnih služb na položaju po maju 2011; (f) pripadniki z režimom povezanih milic; (g) osebe, subjekti, enote, agencije, organi ali institucije, ki delujejo v sektorju širjenja kemičnega orožja. in z njimi povezane fizične ali pravne osebe in subjekte, in za katere se člen 21 te uredbe ne uporablja.

1b. Osebe, subjekti in organi iz ene od kategorij iz odstavka 1a se ne uvrstijo ali ohranijo na seznamu oseb, subjektov in organov iz Priloge II, če obstaja dovolj informacij o tem, da niso ali niso več povezani z režimom ali nimajo vpliva nanj ali ne predstavljajo realnega tveganja za izogibanje.

▼B

2. V prilogah II in IIa se pojasnijo razlogi za uvrstitev navedenih zadevnih oseb, subjektov in organov na seznam.

3. Prilogi II in IIa vsebujeta tudi informacije, če so te na voljo, potrebne za ugotavljanje istovetnosti zadevnih fizičnih ali pravnih oseb, subjektov in organov. Za fizične osebe so lahko te informacije imena, vzdevki, datum in kraj rojstva, državljanstvo, številki potnega lista in osebne izkaznice, spol, naslov, če je znan, ter funkcija ali poklic. Pri pravnih osebah, subjektih in organih pa lahko te informacije vključujejo imena, kraj in datum registracije, matično številko in sedež podjetja.

▼M13

Člen 16

Pristojni organi držav članic, navedeni na spletnih mestih iz Priloge III, lahko z odstopanjem od člena 14 in pod pogoji, ki se jim zdijo primerni, odobrijo sprostitev nekaterih zamrznjenih sredstev ali gospodarskih virov ali razpolaganje z nekaterimi sredstvi ali gospodarskimi viri, ko ugotovijo, da so zadevna sredstva ali gospodarski viri:

(a) potrebni za zadovoljevanje osnovnih potreb fizičnih ali pravnih oseb, subjektov ali organov, navedenih v prilogah II in IIa, in njihovih vzdrževanih družinskih članov, vključno s plačili za živila, najemnine ali hipoteke, zdravila in zdravstveno oskrbo, davke, zavarovalne premije in pristojbine za javne storitve;

(b) namenjeni izključno za plačilo razumnih honorarjev in nadomestil za stroške zagotavljanja pravnih storitev;

(c) namenjeni izključno za plačilo pristojbin ali stroškov storitev za redno hranjenje ali vzdrževanje zamrznjenih sredstev ali gospodarskih virov;

(d) potrebni za kritje izrednih izdatkov, če zadevni pristojni organ vsaj dva tedna pred odobritvijo pristojnim organom vseh drugih držav članic in Komisiji uradno sporoči razloge, na podlagi katerih meni, da je treba izdati posamezno odobritev;

▼M38

(e) v primerih, ki niso zajeti v členu 16b, nakazani na račun ali z računa diplomatskega ali konzularnega predstavništva ali mednarodne organizacije, ki ima imuniteto v skladu z mednarodnim pravom, če so takšna plačila namenjena za uradne potrebe diplomatskega ali konzularnega predstavništva ali mednarodne organizacije;

▼M38 —————

▼M13

(g) potrebni za zagotovitev varnosti ljudi ali varstva okolja;

▼M17

(h) nujni za evakuacije iz Sirije;

▼M18

(i) namenjeni izključno za plačila podjetij v lasti sirske države ali centralne banke Sirije, kakor so navedena v prilogah II in IIA, v imenu Sirske arabske republike organizaciji OPCW za dejavnosti, povezane z misijo OPCW za preverjanje in z uničevanjem sirskega kemičnega orožja, vključno zlasti s plačili v posebni skrbniški sklad OPCW za dejavnosti, povezane s popolnim uničenjem sirskega kemičnega orožja zunaj ozemlja Sirske arabske republike.

▼M13

Zadevna država članica obvesti druge države članice in Komisijo o vseh odobritvah, izdanih na podlagi tega člena, v roku štirih tednov po odobritvi.

▼M38

Člen 16a

1. Prepoved iz člena 14(2) se ne uporablja za sredstva ali gospodarske vire, ki jih dajo na razpolago javni organi ali pravne osebe, subjekti ali organi, ki prejemajo javna sredstva Unije ali držav članic za zagotavljanje humanitarne pomoči v Siriji ali pomoči civilnemu prebivalstvu v Siriji, če je zagotavljanje takšnih sredstev ali gospodarskih virov skladno s členom 6a(1).

2. Z odstopanjem od člena 14(2) lahko v primerih, ki niso zajeti v odstavku 1 tega člena, pristojni organi držav članic, opredeljeni na spletnih mestih iz Priloge III, pod splošnimi in posebnimi pogoji, ki se jim zdijo primerni, odobrijo dajanje na razpolago nekaterih sredstev ali gospodarskih virov, če so ti potrebni izključno za namen zagotavljanja humanitarne pomoči v Siriji ali pomoči civilnemu prebivalstvu v Siriji.

3. Z odstopanjem od člena 14(1) lahko pristojni organi držav članic, opredeljeni na spletnih mestih iz Priloge III, pod splošnimi in posebnimi pogoji, ki se jim zdijo primerni, odobrijo sprostitev nekaterih zamrznjenih sredstev ali gospodarskih virov, če: (a) so sredstva ali gospodarski viri potrebni izključno za namen zagotavljanja humanitarne pomoči v Siriji ali pomoči civilnemu prebivalstvu v Siriji in (b) se sredstva ali gospodarski viri sprostijo za ZN za namen zagotavljanja ali lajšanja zagotavljanja pomoči v Siriji v skladu z načrtom za humanitarno delovanje v Siriji ali katerim koli načrtom, ki ga nasledi, ki ga usklajujejo ZN.

4. Zadevna država članica o vseh odobritvah, izdanih na podlagi odstavkov 2 in 3 tega člena, obvesti ostale države članice in Komisijo v roku dveh tednov od vsake izdane odobritve.

▼M38

Člen 16b

Prepoved iz člena 14(2) se ne uporablja za sredstva ali gospodarske vire, ki so dani na razpolago z računa diplomatskega ali konzularnega predstavništva, če se takšna sredstva ali gospodarski viri zagotavljajo za uradne potrebe predstavništva v skladu s členom 6b.

▼B

Člen 17

Pristojni organi držav članic, navedeni na spletnih mestih iz Priloge III, lahko z odstopanjem od člena 14 in pod pogoji, ki se jim zdijo primerni, odobrijo sprostitev nekaterih zamrznjenih sredstev ali gospodarskih virov ali razpolaganje z nekaterimi sredstvi ali gospodarskimi viri, ko ugotovijo, da je zagotovitev teh sredstev ali gospodarskih virov nujna za osnovne enrgijske potrebe civilnega prebivalstva Sirije, če zadevni pristojni organ za vsako pogodbo o dobavi vsaj štiri tedne pred odobritvijo pristojnim organom vseh drugih držav članic in Komisiji uradno sporoči razloge, na podlagi katerih meni, da je treba izdati posamezno odobritev.

▼M13

Člen 18

1. Z odstopanjem od člena 14 lahko pristojni organi držav članic, navedeni na spletnih straneh iz Priloge III, odobrijo sprostitev nekaterih zamrznjenih sredstev ali gospodarskih virov, če so izpolnjeni naslednji pogoji: (a) sredstva ali gospodarski viri so predmet arbitražne odločbe, izdane pred datumom, ko je bila fizična ali pravna oseba ali je bil subjekt ali organ iz člena 14 uvrščen na seznam v Prilogi II ali IIa, ali sodne ali upravne odločbe, izdane v Uniji, ali sodne odločbe, izvršljive v zadevni državi članici, pred ali po navedenem datumu; (b) sredstva ali gospodarski viri bodo uporabljeni izključno za ugoditev zahtevkom, ki so zavarovani s takšno odločbo ali so priznani kot veljavni v taki odločbi, v okvirih veljavne zakonodaje in predpisov, ki urejajo pravice oseb s takimi zahtevki; (c) odločba ni v korist fizični ali pravni osebi, subjektu ali organu, uvrščenim na seznam iz Priloge II ali IIa; (d) priznanje odločbe ni v nasprotju z javnim redom zadevne države članice.

2. Zadevna država članica obvesti druge države članice in Komisijo o vseh odobritvah, izdanih na podlagi tega člena.

▼B

Člen 19

1. Člen 14(2) se ne uporablja za prilive na zamrznjenih računih, kot so: (a) obresti ali drugi dohodki na teh računih, (b) zapadla plačila po pogodbah, sporazumih ali obveznostih, ki so bili sklenjeni ali so nastali pred datumom, ko je za te račune začela veljati ta uredba ali ▼M13 (c) plačil, zapadlih na podlagi sodnih, upravnih ali arbitražnih odločb, izdanih v državi članici ali izvršljivih v zadevni državi članici, ▼B če so take obresti, drugi dohodki in plačila zamrznjeni v skladu s členom 14(1).

2. Člen 14(2) finančnim ali kreditnim institucijam v Uniji ne preprečuje knjiženja prilivov sredstev, ki se nakažejo na račun fizične ali pravne osebe, subjekta ali organa s seznama, na zamrznjene račune, pod pogojem, da se zamrznejo tudi vsi prilivi na tak račun. Finančna ali kreditna institucija o vseh takih transakcijah nemudoma obvesti zadevni pristojni organ.

Člen 20

Z odstopanjem od člena 14 in če mora oseba, subjekt ali organ s seznama v prilogah II in IIa poravnati plačilo na podlagi pogodbe ali sporazuma, ki ga je sklenila zadevna oseba, subjekt ali organ, ali obveznosti, ki je nastala za zadevno osebo, subjekt ali organ, pred dnem, ko je bila ta oseba, subjekt ali organ uvrščena na seznam, lahko pristojni organi držav članic, navedeni na spletnih mestih s seznama v Prilogi III, pod pogoji, za katere menijo, da so ustrezni, odobrijo sprostitev nekaterih zamrznjenih sredstev ali gospodarskih virov, če oseba ali subjekt iz člena 14 neposredno ali posredno ne prejme plačila.

▼M10

Člen 20a

Z odstopanjem od člena 14 pristojni organi držav članic, kakor so določeni na spletnih mestih iz Priloge III, lahko odobrijo, pod takimi pogoji, ki se jim zdijo primerni, prenos sredstev ali gospodarskih virov, ki ga opravi finančni subjekt iz Priloge II ali IIa ali preko njega, kadar je prenos povezan s plačilom, ki ga opravi oseba ali subjekt, ki ni naveden v Prilogi II ali IIa, v povezavi z zagotavljanjem finančne pomoči državljanom Sirije, ki se izobražujejo, poklicno usposabljajo ali udejstvujejo v akademskih raziskavah Unije, pod pogojem, da pristojni organ zadevne države članice za vsak primer posebej ugotovi, da plačila ne bo neposredno ali posredno prejela oseba ali subjekt iz Priloge II ali IIa.

▼B

Člen 21

Z odstopanjem od člena 14(1) lahko subjekt s seznama iz Priloge IIa v obdobju 2 mesecev od datuma, ko je bil uvrščen na seznam, opravi plačilo z uporabo zamrznjenih sredstev ali gospodarskih virov, ki jih je subjekt prejel po datumu, ko je bil uvrščen na seznam, če:

(a) takšno plačilo zapade na podlagi trgovske pogodbe, in

(b) pristojni organ zadevne države članice določi, da plačila ne bo neposredno ali posredno prejela oseba ali subjekt s seznama v Prilogi II ali IIa.

▼M10

Člen 21a

1. Z odstopanjem od člena 14 pristojni organi držav članic, kakor so določeni na spletnih mestih iz Priloge III, lahko odobrijo, pod takimi pogoji, ki se jim zdijo primerni: (a) prenos sredstev ali gospodarskih virov s strani Centralne banke Sirije ali prek nje, ki jih je prejela ali so bili zamrznjeni po datumu njene uvrstitve na seznam, kadar je prenos opravljen zaradi plačila v povezavi s posebno pogodbo o trgovskih poslih; ali (b) prenos sredstev ali gospodarskih virov Centralni banki Sirije ali prek nje, kadar je prenos opravljen zaradi plačila v povezavi s posebno pogodbo o trgovskih poslih, pod pogojem, da pristojen organ zadevne države članice za vsak primer posebej ugotovi, da plačila ne bo neposredno ali posredno prejela nobena oseba ali subjekt iz Priloge II ali IIa in pod pogojem, da prenos ni drugače prepovedan s to uredbo.

2. Z odstopanjem od člena 14 pristojni organi držav članic, kakor so določeni na spletnih mestih iz Priloge III, lahko odobrijo, pod takimi pogoji, ki se jim zdijo primerni, prenos zamrznjenih sredstev ali gospodarskih virov s strani Centralne banke Sirije ali prek nje, da bi se finančnim institucijam v pristojnosti držav članic zagotovila likvidnost za financiranje trgovine.

▼M13

Člen 21b

Člen 14(2) se ne uporablja za dejanja ali transakcije v zvezi s Syrian Arab Airlines, ki se izvedejo le zaradi evakuacije državljanov Unije in njihovih družinskih članov iz Sirije.

▼M17

Člen 21c

1. Z odstopanjem od člena 14 lahko pristojni organi držav članic, navedeni na spletnih mestih iz Priloge III, pod pogoji, ki se jim zdijo ustrezni, odobrijo: (a) prenos sredstev ali gospodarskih virov s strani Commercial Bank of Syria ali prek nje, prejetih iz držav zunaj ozemlja Unije in zamrznjenih po datumu njene uvrstitve na seznam, kadar se tak prenos nanaša na zapadlo plačilo, povezano s posebno pogodbo o trgovskih poslih za medicinsko opremo, hrano, bivališčem, sanitacijo ali higieno za civilno rabo, ali (b) prenos sredstev ali gospodarskih virov, prejetih iz držav zunaj ozemlja Unije, na Commercial Bank of Syria ali prek nje, kadar se tak prenos nanaša na zapadlo plačilo, povezano s posebno pogodbo o trgovskih poslih za medicinsko opremo, hrano, bivališčem, sanitacijo ali higieno za civilno rabo, če pristojni organ zadevne države članice za vsak primer posebej ugotovi, da plačila ne bo neposredno ali posredno prejela nobena oseba ali subjekt s seznama v prilogi II ali IIa, in če ta uredba kako drugače ne prepoveduje tega prenosa.

2. Zadevna država članica v štirih tednih o vsaki odobritvi iz tega člena obvesti druge države članice in Komisijo.

▼B

Člen 22

Zamrznitev sredstev in gospodarskih virov ali odklonitev dajanja sredstev ali gospodarskih virov na razpolago, izvedena v dobri veri, da je tako dejanje v skladu s to uredbo, ne povzroči nikakršne odgovornosti fizične ali pravne osebe ali subjekta ali organa, ki jo uveljavlja, ali njegovih direktorjev ali zaposlenih, razen če se dokaže, da je bila zamrznitev ali zadržanje sredstev in gospodarskih virov posledica malomarnosti.







POGLAVJE VI

OMEJITVE ZA FINANČNE STORITVE

Člen 23

Evropska investicijska banka (EIB):

(a) ne sme izvesti nobenega izplačila ali plačila v skladu ali v povezavi z obstoječimi posojilnimi pogodbami, ki jih je EIB sklenila z državo Sirijo ali katerim koli sirskim javnim organom; ter

(b) mora prekiniti vse obstoječe pogodbe o storitvah tehnične pomoči, povezane s projekti, ki naj bi se izvajali v Siriji in se financirajo v skladu s posojilnimi pogodbami iz točke (a) ter ki so namenjeni neposredni ali posredni koristi države Sirije ali katerega koli sirskega javnega organa.

Člen 24

Prepovedano je:

(a) neposredno ali posredno prodati ali kupiti siriske državne obveznice ali obveznice z jamstvom države, izdane po 19. januarja 2012, od: (i) Sirije ali njene vlade ter njenih javnih organov, korporacij in agencij; (ii) katerekoli sirske kreditne ali finančne institucije; (iii) fizične ali pravne osebe, subjekta ali organa, ki deluje v imenu ali po navodilih pravne osebe, subjekta ali organa iz (i) ali (ii); (iv) pravne osebi, subjekta ali organa, ki je v lasti ali pod nadzorom osebe, subjekta ali organa iz (i), (ii) ali (iii);

(b) osebi, subjektu ali organu iz točke (a) zagotavljati posredniške storitve glede siriskih državnih obveznic ali obveznic z jamstvom države, izdanih po 19. januarja 2012;

(c) pomagati osebi, subjektu ali organu iz točke (a) z namenom izdaje siriskih državnih obveznic ali obveznic z jamstvom države, in sicer z zagotavljanjem posredniških storitev, oglaševanja ali drugih storitev v zvezi s takšnimi obveznicami.

Člen 25

1. Kreditnim in finančnim institucijam, za katere se uporablja člen 35, je prepovedano: (a) odpreti nov bančni račun pri sirski kreditni ali finančni instituciji; (b) vzpostaviti nov korespondenčni bančni odnos s katerokoli sirisko kreditno ali finančno institucijo, (c) v Siriji odpreti novo predstavništvo ali ustanoviti novo podružnico ali hčerinsko družbo; (d) ustanoviti skupno podjetje s katerokoli sirisko kreditno ali finančno institucijo.

2. Prepovedano je: (a) dati kateri koli siriski kreditni ali finančni instituciji dovoljenje za odprtje predstavništva, podružnice ali hčerinske družbe v Uniji; (b) skleniti sporazum za ali v imenu katerekoli siriske kreditne ali finančne institucije, glede odprtja predstavništva ali ustanovitve podružnice ali hčerinske družbe v Uniji; (c) dati dovoljenje za začetek in izvajanje poslovne dejavnosti kreditnih ali finančnih institucij ali za katero koli drugo poslovno dejavnost, za katero je potrebno predhodno dovoljenje, predstavništvu, podružnici ali hčerinski družbi katere koli siriske kreditne ali finančne institucije, če predstavništvo, podružnica ali hčerinska družba ni delovala pred 19. januarja 2012. (d) pridobiti ali povečati lastniški delež ali pridobiti kakršno koli drugo lastniško udeležbo v kreditni ali finančni instituciji, ki spada na področje uporabe člena 35, s strani katere koli siriske kreditne ali finančne institucije.

▼M16

Člen 25a

1. Pristojni organi držav članic, določeni na spletnih straneh iz Priloge III, lahko z odstopanjem od točk (a) in (c) člena 25(1) in pod pogoji, ki se jim zdijo primerni, odobrijo odprtje novega bančnega računa ali novega predstavništva ali ustanovitev nove podružnice ali hčerinske družbe, če so izpolnjeni naslednji pogoji: (a) pristojni organ je na podlagi razpoložljivih informacij, vključno z informacijaki, ki jih je posredovala oseba, subjekt ali organ, ki je zaprosil za dovoljenje, ugotovil, da je utemeljen zaključek, da: (i) so zadevne dejavnosti namenjene zagotavljanju pomoči sirskemu civilnemu prebivalstvu, zlasti v smislu reševanja humanitarne krize, pomoči pri zagotavljanju osnovnih storitev, obnovi in ponovni vzpostavitvi normalne gospodarske dejavnosti, ali za druge civilne namene; (ii) zadevne dejavnosti ne prinašajo sredstev ali gospodarskih virov, ki se dajejo neposredno ali posredno na razpolago ali v korist osebe, subjekta ali organa iz člena 14; (iii) zadevne dejavnosti ne kršijo prepovedi, določenih v tej uredbi; (b) zadevna država članica se je predhodno posvetovala z osebo, subjektom ali organom, ki ga je imenovala Narodna koalicija sirskih revolucionarnih in opozicijskih sil, med drugim glede: (i) ugotovitev pristojnega organa v skladu s točkama (a) (i) in (ii); (ii) razpoložljivosti informacij, ki kažejo na to, da bi zadevne dejavnosti utegnile prinašati sredstva ali gospodarske vire, ki se dajejo neposredno ali posredno na razpolago ali v korist osebe, subjekta ali organa iz člena 2 Uredbe (ES) št. 2580/2001 ali iz člena 2 Uredbe (ES) št. 881/2002; oseba, subjekt ali organ, ki ga je imenovala Narodna koalicija sirskih revolucionarnih in opozicijskih sil, pa je zadevni državi članici podala svoje mnenje. (c) Če oseba, subjekt ali organ, ki ga je imenovala Narodna koalicija sirskih revolucionarnih in opozicijskih sil, zadevni državi članici ne poda svojega mnenja v roku 30 dni od zahteve, lahko pristojni organ sprejme odločitev, ali bo izdal dovoljenje.

2. Ko preverja pogoje iz točk (a) in (b) odstavka 1, pristojni organ zahteva ustrezne informacije glede izdanega dovoljenja, vključno z informacijami o namenuzadevnih dejavnosti ter o nasprotnih strankah, udeleženih v teh dejavnostih.

3. Zadevna država članica v roku dveh tednov obvesti druge države članice in Komisijo o vseh odobritvah, izdanih na podlagi tega člena.

▼B

Člen 26

1. Prepovedano je: (a) zagotavljati zavarovanje ali pozavarovanje za: (i) Sirijo, njeno vlado, njene javne organe, korporacije ali agencije; ali (ii) katero koli fizično ali pravno osebo, subjekt ali organ, kadar deluje v imenu ali po navodilih pravne osebe, subjekta ali organa iz točke (i). (b) zavestno in namerno sodelovati v dejavnostih, katerih cilj ali učinek je izogibanje prepovedim iz točke (a).

2. Odstavek 1(a) se ne uporablja za zagotavljanje obveznega zavarovanja ali obveznega škodnega zavarovanja za sirske osebe, subjekte ali organe s sedežem v Uniji ali za zagotavljanje zavarovanja diplomatskih in konzularnih predstavništev Sirije v Uniji.

3. Podtočka (ii) odstavka 1(a) se ne uporablja za zagotavljanje zavarovanja, tudi ne zdravstvenega ali potovalnega zavarovanja, za posameznike, ki nastopajo kot zasebniki, in s tem povezanega pozavarovanja.

Podtočka (ii) odstavka 1(a) ne preprečuje zagotavljanja zavarovanja ali pozavarovanja za lastnika plovila, letala ali vozila, ki ga ima v najemu oseba, subjekt ali organ iz podtočke (i) odstavka 1(a) in ki ni navedeno v Prilogi II ali IIa.

Za namene podtočke (ii) odstavka 1(a) se šteje, da oseba, subjekt ali organ ne deluje po navodilih osebe, subjekta ali organa iz podtočke (i) odstavka 1(a), kadar se ta navodila nanašajo na namene pristajanja, natovarjanja, raztovarjanja ali varnega tranzita plovila ali letala, ki se začasno nahaja v sirskih vodah oziroma sirskem zračnem prostoru.

4. Ta člen prepoveduje podaljševanje ali obnavljanje zavarovalnih ali pozavarovalnih pogodb, sklenjenih pred 19. januarja 2012 (razen v primeru predhodne pogodbene obveznosti na strani zavarovalnice ali pozavarovalnice glede podaljšanja veljavnosti police), vendar pa brez poseganja v člen 14(2) ne prepoveduje upoštevanja pogodb, sklenjenih pred navedenim datumom.

▼M13







POGLAVJE VIA

OMEJITVE PROMETA

Člen 26a

1. V skladu z mednarodnim pravom je izključno tovorne lete, ki jih opravljajo sirski prevozniki, in vse lete, ki jih opravlja Syrian Arab Airlines, prepovedano sprejeti ali jim omogočiti dostop do letališč v Uniji, razen kadar je: (a) letalo vključeno v izredno mednarodno zračno storitev, pristajanje pa ima ne-prometni ali ne-trgovski prometni namen, ali (b) letalo vključeno v redno mednarodno zračno storitev, pristajanje pa ima ne-prometni namen, kot je to določeno v Čikaški Konvenciji o mednarodnem civilnem letalstvu ali v sporazumu o prehodu mednarodnih zračnih storitev.

2. Odstavek 1 se ne uporablja za lete, katerih edini namen je evakuacija državljanov Unije in njihovih družinskih članov iz Sirije.

3. Prepovedano je zavestno ali namerno sodelovanje pri dejavnostih, katerih predmet ali učinek je izognitev prepovedim iz odstavka 1.

▼B







POGLAVJE VII

SPLOŠNE IN KONČNE DOLOČBE

▼M24

Člen 27

1. V zvezi s pogodbami ali drugimi transakcijami, katerih izvedba je bila posredno ali neposredno, v celoti ali deloma ovirana zaradi ukrepov, uvedenih v skladu s to uredbo, se ne ugodi nobeni terjatvi, vključno z zahtevki za nadomestilo škode ali drugimi podobnimi zahtevki, kot je odškodninski zahtevek ali zahtevek za uveljavljanje garancije, zlasti zahtevek za podaljšanje dospelosti obveznice, garancije ali jamstva, predvsem finančne garancije ali finančnega jamstva v kakršni koli obliki, ki ga zahtevajo: (a) osebe, subjekti in organi, uvrščeni na seznama iz prilog II in IIa; (b) katera koli druga sirska oseba, subjekt ali organ, vključno s sirsko vlado; (c) katera koli oseba, subjekt ali organ, ki deluje prek ene od oseb, subjektov ali organov iz točke (a) ali (b).

2. V vseh postopkih za uveljavitev terjatve dokazno breme pri dokazovanju, da izpolnitev terjatve ni prepovedana skladno z odstavkom 1, nosi oseba, ki uveljavlja terjatev.

3. Ta člen ne posega v pravico oseb, subjektov ali organov iz odstavka 1 do sodne presoje zakonitosti neizpolnjevanja pogodbenih obveznosti v skladu s to uredbo.

▼M24

Člen 27a

Prepovedano je zavestno in namerno sodelovanje v dejavnostih, katerih namen ali učinek je izogibanje določbam členov 2a, 3, 3a, 4, 5, 6, 7a, 8, 9, 11, 11a, 11b, 11c, 12, 13, 14, 24, 25, 26 in 26a.

▼B

Člen 28

Prepovedi, določene v tej uredbi, ne povzročijo nikakršne odgovornosti zadevnih fizičnih ali pravnih oseb, subjektov ali organov, če ti niso vedeli ali niso mogli utemeljeno domnevati, da bi njihovi ukrepi lahko pomenili kršitev te prepovedi.

Člen 29

1. Brez poseganja v veljavna pravila glede poročanja, zaupnosti in poslovne skrivnosti fizične in pravne osebe, subjekti ter organi: (a) pristojnim organom, kakor so navedeni na spletnih mestih s seznama v Prilogi III,tistih držav članic, v katerih te osebe, subjekti oziroma organi prebivajo ali imajo sedež, nemudoma predložijo vse informacije, ki bi olajšale izvajanje te uredbe, kot so računi in zamrznjeni zneski, v skladu s členom 14, ter posredujejo te informacije Komisiji neposredno ali prek držav članic; ter (b) s temi pristojnimi organi sodelujejo pri kakršnem koli preverjanju teh informacij.

2. Vse informacije, poslane ali prejeti v skladu s tem členom, se uporabljajo samo za namene, za katere so bile poslane ali prejete.

Člen 30

Države članice in Komisija druga drugo nemudoma obvestijo o ukrepih, sprejetih na podlagi te uredbe, in druga drugi predložijo vse druge ustrezne informacije v zvezi s to uredbo, s katerimi razpolagajo, zlasti informacije glede problemov kršenja in uveljavljanja ter sodb, ki so jih izrekla nacionalna sodišča.

Člen 31

Komisija je pooblaščena za spremembe Priloge III na podlagi informacij, ki so jih posredovale države članice.

Člen 32

1. Če Svet odloči, da bodo za fizično ali pravno osebo, subjekt ali organ veljali ukrepi iz člena 14, ustrezno spremeni Prilogo II ali Prilogo IIa.

▼M31

2. Svet o svoji odločitvi o uvrstitvi na seznam iz odstavka 1 tega člena, vključno z razlogi zanjo, obvesti zadevno osebo, subjekt ali organ, bodisi neposredno, če je naslov znan, ali preko objave obvestila, s čimer taki osebi, subjektu ali organu omogoči, da poda svoje mnenje. Zlasti kadar je na seznam uvrščena oseba, subjekt ali organ iz Priloge II na podlagi dejstva, da spadajo v eno od kategorij oseb, subjektov ali organov iz člena 15(1a), lahko oseba, subjekt ali organ predloži dokaze in mnenje o razlogih za to, da kljub temu, da spadajo v tako kategorijo, menijo, da je njihova določitev neupravičena.

▼B

3. Če so predložene pripombe ali novi tehtni dokazi, Svet preuči svoj sklep in o tem ustrezno obvesti fizično ali pravno osebo, subjekt ali organ.

4. Seznama iz prilog II in IIa se pregledujeta v rednih časovnih presledkih, in vsaj vsakih 12 mesecev.

Člen 33

1. Države članice določijo pravila o kaznih, ki se uporabljajo za kršitve določb te uredbe, in sprejmejo vse potrebne ukrepe, da se zagotovi njihovo izvajanje. Predvidene kazni morajo biti učinkovite, sorazmerne in odvračilne.

2. Države članice po 19. januarja 2012 Komisijo nemudoma uradno obvestijo o teh pravilih in jo uradno obveščajo o vseh naknadnih spremembah.

Člen 34

Kadar ta uredba določa obveznost uradnega obveščanja Komisije, sporočanja Komisiji ali druge vrste komuniciranja z njo, se za tako komunikacijo uporabljajo naslov in drugi kontaktni podatki iz Priloge III.

Člen 35

Ta uredba se uporablja:

(a) na ozemlju Unije, vključno z njenim zračnim prostorom;

(b) na vseh zrakoplovih in vseh plovilih, ki so v pristojnosti držav članic;

(c) za vse osebe na ozemlju ali zunaj ozemlja Unije, ki imajo državljanstvo ene od držav članic;

(d) za vse pravne osebe, subjekte ali organe, registrirane ali ustanovljene po pravu ene od držav članic;

(e) za vse pravne osebe, subjekte ali organe v zvezi z vsakim poslom, opravljenim v celoti ali delno znotraj Unije.

Člen 36

Uredba (EU) št. 442/2011 se razveljavi.

Člen 37

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

▼M16 —————

▼M5









PRILOGA Ia

SEZNAM OPREME, BLAGA IN TEHNOLOGIJE IZ ČLENA 2a

DEL 1

Uvodne opombe

1. Ta del zajema blago, programsko opremo in tehnologijo iz Priloge I k Uredbi (ES) št. 428/2009 ( 12 ).

2. Če ni navedeno drugače, se referenčne številke v stolpcu „Št.“ nanašajo na številke kontrolnega seznama, stolpec „Opis“ pa se nanaša na kontrolne opise blaga z dvojno rabo iz Priloge I k Uredbi (ES) št. 428/2009.

3. Opredelitve pojmov med „enojnima narekovajema“ so podane v tehnični opombi k zadevni točki.

4. Opredelitve pojmov med „dvojnima narekovajema“ so navedene v Prilogi I k Uredbi (ES) št. 428/2009.

Splošne opombe

1. Cilj nadzora iz te priloge se ne sme izničiti z izvozom kakršnega koli nenadzorovanega blaga (vključno z obratom), ki vsebuje eno ali več nadzorovanih komponent, kadar je ena ali več nadzorovanih komponent osnovni element tega blaga in jo je mogoče zlahka odstraniti ali uporabiti za druge namene.

Opomba: Pri presojanju, ali naj se ena ali več nadzorovanih komponent obravnava kot osnovni element, je treba upoštevati dejavnike količine, vrednosti, vloženega tehnološkega znanja in druge posebne okoliščine, na podlagi katerih se lahko določi, da je ena ali več nadzorovanih komponent osnovni element blaga, ki se nabavlja.

2. Blago iz te priloge zajema novo in rabljeno blago.

Splošna opomba o tehnologiji (GTN)

(Upoštevati v povezavi z oddelkom B tega dela)

1. Prodaja, dobava, prenos ali izvoz „tehnologije“, ki je „potrebna“ za „razvoj“, „proizvodnjo“ ali „uporabo“ blaga, katerega prodaja, dobava, prenos ali izvoz je pod nadzorom v oddelkih A, B, C in D tega dela, se nadzira v skladu z določbami oddelka E.

2. „Tehnologija“, „potrebna“ za „razvoj“, „proizvodnjo“ ali „uporabo“ blaga pod nadzorom, se nadzira tudi, če jo je mogoče uporabiti za nekontrolirano blago.

3. Nadzor se ne uporablja za „tehnologijo“, ki je nujno potrebna za namestitev, delovanje, vzdrževanje (preverjanje) in popravilo blaga, ki ni pod nadzorom ali katerega izvoz je bil dovoljen v skladu s to uredbo.

4. Nadzor prenosa „tehnologije“ se ne uporablja za „javno dostopne“ informacije, „temeljne znanstvene raziskave“ ali najosnovnejše informacije, ki so nujne za patentno prijavo.

A. OPREMA







Št. Opis I.B.1A004 Zaščitna in opozorilna oprema ter sestavni deli, razen tistih, ki so navedeni v okviru nadzora vojaškega blaga: a. plinske maske, filtri in oprema za dekontaminacijo, posebej izdelana ali prirejena za zaščito pred naslednjimi, skupaj s posebej zanje izdelanimi sestavnimi deli: 1. biološkimi agensi, „prilagojenimi za uporabo v vojni“; 2. radioaktivnimi snovmi, „prilagojenimi za uporabo v vojni“; 3. kemičnimi bojnimi sredstvi (CW); ali 4. „agensi za obvladovanje nemirov“, vključno z: a. α-bromobenzenacetonitril, (bromobenzil cianid) (CA) (CAS 5798-79-8); b. [(2-klorofenil) metilen] propandinitril, (ο-klorobenzilidenmalononitril (CS) (CAS 2698-41-1); c. 2-kloro-1-feniletanon, fenilacil klorid (ω-kloroacetofenon) (CN) (CAS 532-27-4); d. dibenz-(b, f)-1,4-oksazefin, (CR) (CAS 257-07-8); e. 10-kloro-5,10-dihidrofenarsazin, (fenarsazin klorid), (adamsit), (DM) (CAS 578-94-9); f. N-nonanoilmorfolin, (MPA) (CAS 5299-64-9); b. zaščitna oblačila, rokavice in čevlji, posebej izdelani ali prirejeni za zaščito pred naslednjim: 1. biološkimi agensi, „prilagojenimi za uporabo v vojni“; 2. radioaktivnimi snovmi, „prilagojenimi za uporabo v vojni“; ali 3. kemičnimi bojnimi sredstvi (CW); c. opozorilni sistemi, posebej izdelani ali prirejeni za odkrivanje ali prepoznavanje naslednjega, skupaj s posebej zanje izdelanimi sestavnimi deli: 1. bioloških agensov, „prilagojenih za uporabo v vojni“; 2. radioaktivnih snovi, „prilagojenih za uporabo v vojni“; ali 3. kemičnih bojnih sredstev (CW); d. elektronska oprema za avtomatsko odkrivanje ali določanje prisotnosti ostankov „eksplozivov“ in uporabo tehnik „izsleditve delcev“ (npr. površinske zvočnovalovne naprave, spektrometrija mobilnosti ionov, diferenčna spektrometrija mobilnosti, masna spektrometrija). Tehnična opomba: „Izsleditev delcev“ je opredeljena kot sposobnost izsleditev manj kot 1 ppm pare ali 1 mg trdne snovi ali tekočine. Opomba 1: Predmet nadzora v točki 1A004(d) ni oprema, izdelana posebej za laboratorijsko rabo. Opomba 2: Predmet nadzora v točki 1A004(d) ni prehod skozi varnostne kontrolne točke brez stika. Opomba: Predmet nadzora v točki 1A004 niso: a. dozimetri za merjenje sevanja za osebno rabo; b. oprema, katere konstrukcija ali funkcija jo omejuje na zaščito pred tveganji, značilnimi za varnost v stanovanjskih naseljih ali civilno industrijo, vključno z: 1. rudarstvom; 2. kamnolomi; 3. kmetijstvom; 4. farmacevtsko industrijo; 5. medicino; 6. veterinarstvom; 7. okoljsko industrijo; 8. ravnanjem z odpadki; 9. prehrambeno industrijo. Tehnični opombi: Točka 1A004 zajema opremo in komponente, določene za odkrivanje radioaktivnih snovi, „prilagojenih za uporabo v vojni“, bioloških agensov, „prilagojenih za uporabo v vojni“, kemičnih bojnih sredstev, „simulantov“, „agensov za obvladovanje nemirov“ ali za zaščito pred temi snovmi, oziroma ki so uspešno prestale testiranje glede na nacionalne standarde ali so se na kakšen drug način izkazale za učinkovite, kljub temu, da se takšna oprema in komponente uporabljajo v civilnih industrijskih panogah, kot so rudarstvo, kamnolomi, kmetijstvo, farmacevtska industrija, medicina, veterinarstvo, okoljska industrija, ravnanje z odpadki ali v prehrambeni industriji. „Simulant“ je snov ali material, ki se pri usposabljanju, raziskavah, testiranju ali vrednotenju uporablja namesto (kemičnega ali biološkega) toksičnega agensa. I.B.9A012 „Zrakoplovi brez posadke“ („UAV“), pripadajoči sistemi, oprema in sestavni deli: a. „UAV“, ki imajo katero koli izmed naslednjih značilnosti: 1. zmožnost samostojnega nadzora poleta in navigacije (npr. avtomatski pilot s sistemom inercialne navigacije); ali 2. zmožnost nadzorovanja poleta zunaj neposrednega vidnega območja s pomočjo upravljavca (npr. televizualni daljinski nadzor); b. pripadajoči sistemi, oprema in sestavni deli so: 1. oprema, posebej izdelana za daljinsko vodenje „UAV“ iz točke 9A012(a); 2. sistemi za navigacijo, lego, vodenje ali nadzor, razen tistih iz 7A Priloge I k Uredbi (ES) št. 428/2009, in posebej izdelani za zagotavljanje možnosti samostojnega nadzora poleta ali navigacije „UAV“ iz točke 9A012(a); 3. oprema in sestavni deli, posebej izdelani za pretvorbo „zrakoplovov“ s posadko v „UAV“ iz točke 9A012(a); 4. motorji z bati ali rotacijski motorji z notranjim zgorevanjem, ki vsesavajo zrak, posebej izdelani ali prirejeni za poganjanje „UAV“ v višinah nad 50 000 čevljev (15 240 m). I.B.9A350 Razpršilni ali zamegljevalni sistemi, posebej izdelani ali prirejeni za montažo na letalo, „vozila, lažja od zraka“, ali zračna plovila brez posadke, in posebej zanje izdelani sestavni deli, kot so: kompletni razpršilni ali zamegljevalni sistemi, sposobni dostavljanja, iz tekočih suspenzij, začetni kapljični volumen „VMD“ manj kot 50 μm s pretokom, večjim kot dva litra na minuto; razprševalne letve ali nizi, sposobni generiranja aerosolov, iz tekočih suspenzij, začetni kapljični volumen „VMD“ manj kot 50 μm s pretokom, večjim kot dva litra na minuto; enote za generiranje aerosolov, posebej izdelane za opremo sistemov, določenih v 9A350(a) in (b). Opomba: Enote za generiranje aerosolov so naprave, posebej izdelane ali prirejene za letalstvo, npr. šobe, rotacijski bobenski atomizerji in podobne naprave. Opomba: Predmet nadzora v točki 9A350 niso razpršilni ali zamegljevalni sistemi ter njihovi sestavni deli, ki dokazano ne morejo spremeniti bioloških agentov v nalezljive aerosole. Tehnični opombi: 1. Razprševalna oprema za velikost kapljic ali cevni nastavki, posebej izdelani za uporabo na letalih, „vozilih, lažjih od zraka“, ali zračnih plovilih brez posadke, morajo biti merjeni z uporabo obeh meril: a. Doplerjeve laserske metode; b. napredne laserske difrakcijske metode. 2. V 9A350 izraz „VMD“ pomeni srednji volumski premer in je za sisteme na vodni osnovi enak srednjemu masnemu premeru (MMD).

B. OPREMA ZA TESTIRANJE IN PROIZVODNJO







Št. Opis I.B.2B350 Pripomočki, oprema in sestavni deli za kemično proizvodnjo: a. reakcijske posode ali reaktorji, z mešali ali brez njih, s skupno notranjo (geometrično) prostornino več kot 0,1 m3 (100 litrov) in manj kot 20 m3 (20 000 litrov), pri katerih so vse površine, ki pridejo v neposredni stik s kemikalijami, ki se obdelujejo ali shranjujejo, iz katerega koli od naslednjih materialov: 1. „zlitin“ z več kot 25 ut. % niklja in 20 ut. % kroma; 2. fluoropolimerov (polimernih ali elastomernih materialov z več kot 35 ut. % fluora); 3. stekla (tudi če je prevlečeno s steklom ali emajlirano); 4. niklja ali „zlitin“ z več kot 40 ut. % niklja; 5. tantala ali tantalovih „zlitin“; 6. titana ali titanovih „zlitin“; 7. cirkonija ali cirkonijevih „zlitin“; ali 8. niobija (kolumbija) ali niobijevih „zlitin“; b. mešala, ki se uporabljajo v reakcijskih posodah ali reaktorjih, navedenih v 2B350(a); ter lopatice ali jaški za taka mešala, kjer so vse površine mešala, ki pridejo v neposredni stik s kemikalijami, ki se obdelujejo ali shranjujejo, iz katerega koli od naslednjih materialov: 1. „zlitin“ z več kot 25 ut. % niklja in 20 ut. % kroma; 2. fluoropolimerov (polimernih ali elastomernih materialov z več kot 35 ut. % fluora); 3. stekla (tudi če je prevlečeno s steklom ali emajlirano); 4. niklja ali „zlitin“ z več kot 40 ut. % niklja; 5. tantala ali tantalovih „zlitin“; 6. titana ali titanovih „zlitin“; 7. cirkonija ali cirkonijevih „zlitin“; ali 8. niobija (kolumbija) ali niobijevih „zlitin“; c. rezervoarji za hranjenje, kontejnerji ali sprejemniki s skupno notranjo (geometrično) prostornino več kot 0,1 m3 (100 litrov), pri katerih so vse površine, ki pridejo v neposredni stik s kemikalijami, ki se obdelujejo ali shranjujejo, iz katerega koli od naslednjih materialov: 1. „zlitin“ z več kot 25 ut. % niklja in 20 ut. % kroma; 2. fluoropolimerov (polimernih ali elastomernih materialov z več kot 35 ut. % fluora); 3. stekla (tudi če je prevlečeno s steklom ali emajlirano); 4. niklja ali „zlitin“ z več kot 40 ut. % niklja; 5. tantala ali tantalovih „zlitin“; 6. titana ali titanovih „zlitin“; 7. cirkonija ali cirkonijevih „zlitin“; ali 8. niobija (kolumbija) ali niobijevih „zlitin“; d. toplotni izmenjevalniki ali kondenzatorji s površino za toplotno izmenjavo, večjo od 0,15 m2 in manjšo od 20 m2; ter valji, plošče, navitja ali bloki (jedra), izdelani za take toplotne izmenjevalnike ali kondenzatorje, pri katerih so vse površine, ki pridejo v neposredni stik s kemikalijami, ki se obdelujejo, iz katerega koli od naslednjih materialov: 1. „zlitin“ z več kot 25 ut. % niklja in 20 ut. % kroma; 2. fluoropolimerov (polimernih ali elastomernih materialov z več kot 35 ut. % fluora); 3. stekla (tudi če je prevlečeno s steklom ali emajlirano); 4. grafita ali „ogljik-grafita“; 5. niklja ali „zlitin“ z več kot 40 ut. % niklja; 6. tantala ali tantalovih „zlitin“; 7. titana ali titanovih „zlitin“; 8. cirkonija ali cirkonijevih „zlitin“; 9. silicijevega karbida; 10. titanovega karbida; ali 11. niobija (kolumbija) ali niobijevih „zlitin“; e. destilacijski ali absorpcijski stolpi z notranjim premerom več kot 0,1 m; ter tekočinski ločevalniki, parni ločevalniki ali tekočinski zbiralniki, izdelani za take destilacijske ali absorpcijske stolpe, pri katerih so vse površine, ki pridejo v neposredni stik s kemikalijami, ki se obdelujejo, iz katerega koli od naslednjih materialov: 1. „zlitin“ z več kot 25 ut. % niklja in 20 ut. % kroma; 2. fluoropolimerov (polimernih ali elastomernih materialov z več kot 35 ut. % fluora); 3. stekla (tudi če je prevlečeno s steklom ali emajlirano); 4. grafita ali „ogljik-grafita“; 5. niklja ali „zlitin“ z več kot 40 ut. % niklja; 6. tantala ali tantalovih „zlitin“; 7. titana ali titanovih „zlitin“; 8. cirkonija ali cirkonijevih „zlitin“; ali 9. niobija (kolumbija) ali niobijevih „zlitin“; f. polnilna oprema na daljinsko upravljanje, pri kateri so vse površine, ki pridejo v neposredni stik s kemikalijami, ki se obdelujejo, iz katerega koli od naslednjih materialov: 1. „zlitin“ z več kot 25 ut. % niklja in 20 ut. % kroma; ali 2. niklja ali „zlitin“ z več kot 40 ut. % niklja; g. ventili „nominalnih velikosti“ nad 10 mm in ohišja (telesa ventilov) ali predoblikovane zamenljive puše, izdelane za take ventile, pri katerih so vse površine, ki pridejo v neposredni stik s kemikalijami, ki se obdelujejo ali shranjujejo, iz katerega koli od naslednjih materialov: 1. „zlitin“ z več kot 25 ut. % niklja in 20 ut. % kroma; 2. fluoropolimerov (polimernih ali elastomernih materialov z več kot 35 ut. % fluora); 3. stekla (tudi če je prevlečeno s steklom ali emajlirano); 4. niklja ali „zlitin“ z več kot 40 ut. % niklja; 5. tantala ali tantalovih „zlitin“; 6. titana ali titanovih „zlitin“; 7. cirkonija ali cirkonijevih „zlitin“; 8. niobija (kolumbija) ali niobijevih „zlitin“; ali 9. keramičnih materialov: a. silicijevega karbida s čistostjo vsaj 80 ut. %; b. aluminijevega oksida (aluminija) s čistostjo vsaj 99,9 ut. %; c. cirkonijevega oksida (cirkonija); Tehnična opomba: „Nominalna velikost“ se nanaša na manjši premer vstopne oziroma izstopne odprtine. h. večstenska cevna napeljava z vgrajenimi vrati za detekcijo puščanja, pri kateri so vse površine, ki pridejo v neposredni stik s kemikalijami, ki se obdelujejo ali shranjujejo, iz katerega koli od naslednjih materialov: 1. „zlitin“ z več kot 25 ut. % niklja in 20 ut. % kroma; 2. fluoropolimerov (polimernih ali elastomernih materialov z več kot 35 ut. % fluora); 3. stekla (tudi če je prevlečeno s steklom ali emajlirano); 4. grafita ali „ogljik-grafita“; 5. niklja ali „zlitin“ z več kot 40 ut. % niklja; 6. tantala ali tantalovih „zlitin“; 7. titana ali titanovih „zlitin“; 8. cirkonija ali cirkonijevih „zlitin“; ali 9. niobija (kolumbija) ali niobijevih „zlitin“; i. večkratno tesnjene in netesnjene črpalke, katerih maksimalni pretok je po proizvajalčevi specifikaciji večji od 0,6 m3/uro, ali vakuumske črpalke z maksimalnim pretokom po proizvajalčevi specifikaciji, večjim od 5 m3/uro (pri standardni temperaturi (273 K (0 °C)) in standardnem tlaku (101,3 kPa)); in puše (ohišja črpalk), predoblikovane zamenljive puše, mešalna kolesa, rotorji ali šobe brizgalnih črpalk, izdelani za take črpalke, pri katerih so vse površine, ki pridejo v neposredni stik s kemikalijami, ki se obdelujejo, iz katerega koli od naslednjih materialov: 1. „zlitin“ z več kot 25 ut. % niklja in 20 ut. % kroma; 2. keramike; 3. ferosilicija (kompozitnih zlitin silicija in železa); 4. fluoropolimerov (polimernih ali elastomernih materialov z več kot 35 ut. % fluora); 5. stekla (tudi če je prevlečeno s steklom ali emajlirano); 6. grafita ali „ogljik-grafita“; 7. niklja ali „zlitin“ z več kot 40 ut. % niklja; 8. tantala ali tantalovih „zlitin“; 9. titana ali titanovih „zlitin“; 10. cirkonija ali cirkonijevih „zlitin“; ali 11. niobija (kolumbija) ali niobijevih „zlitin“; j. sežigalne peči, izdelane za uničevanje kemikalij, naštetih v točki 1C350, ki imajo posebej izdelan sistem za dostavo odpadkov, sistemi za vodenje in izgorevalne komore s povprečno temperaturo, višjo od 1 273 K (1 000 °C), pri katerih so vse površine v sistemu za dostavo odpadkov, ki pridejo v neposredni stik z odpadki, iz katerega koli od naslednjih materialov ali so z njim obložene: 1. „zlitin“ z več kot 25 ut. % niklja in 20 ut. % kroma; 2. keramike; ali 3. niklja ali „zlitin“ z več kot 40 ut. % niklja. Tehnični opombi: 1. „Ogljik-grafit“ je kompozit amorfnega ogljika in grafita, ki vsebuje vsaj 8 ut. % grafita. 2. Za navedene materiale v zgornjih vnosih se izraz „zlitina“, če nima določene koncentracije elementa, razume kot opredelitev tistih zlitin, kjer je določena kovina prisotna v večjem utežnem odstotku kot kateri koli drug element. I.B.2B351 Nadzorni sistemi za toksične pline in pripadajoče komponente za odkrivanje, razen tistih iz točke 1A004, ter detektorji, senzorne naprave in nadomestljivi senzorni naboji: a. izdelani za neprekinjeno delovanje in uporabni za odkrivanje kemičnih bojnih strupov ali kemikalij, navedenih v točki 1C350, pri koncentracijah, manjših od 0,3 mg/m3; ali b. izdelani za odkrivanje kolinesteraznih aktivnosti. I.B.2B352 Oprema za ravnanje z biološkimi materiali: a. obrati za celotno biološko shranjevanje pri nivojih P3, P4 biološke vsebnosti; Tehnična opomba: P3 ali P4 (BL3, BL4, L3, L4) so nivoji biološke vsebnosti, opredeljeni v WHO Laboratory Biosafety Manual (3. izdaja, Ženeva, 2004). b. fermentorji z zmožnostjo gojenja patogenih „mikroorganizmov“, virusov ali z zmožnostjo proizvajanja toksinov brez širjenja aerosolov, s kapaciteto 20 litrov ali več; Tehnična opomba: Fermentorji vključujejo bioreaktorje, kemostate in tekočinske sisteme. c. centrifugalni separatorji z zmožnostjo neprekinjene separacije brez širjenja aerosolov, ki imajo vse naslednje značilnosti: 1. pretočnost več kot 100 litrov na uro; 2. komponente iz poliranega nerjavečega jekla ali iz titana; 3. eno ali več tesnilnih mest v predelu s paro; in 4. zmožnost parne sterilizacije na kraju samem v zaprtem stanju; Tehnična opomba: Centrifugalni separatorji vključujejo usedlinske posode. d. oprema za prečno (tangentno) filtracijo in sestavni deli: 1. oprema za prečno (tangentno) filtracijo, z zmožnostjo separacije patogenih „mikroorganizmov“, virusov, toksinov ali celičnih kultur brez širjenja aerosolov, ki ima vse naslednje značilnosti: a. skupno filtrirno površino enako ali večjo od 1 m2; in b. eno od naslednjih značilnosti: 1. ima možnost sterilizacije ali dezinfekcije na kraju samem; ali 2. uporablja komponente za filtracijo za kratko ali enkratno uporabo; Tehnična opomba: V točki 2B352(d)(1)(b) sterilizacija pomeni odstranitev vseh mikrobov, sposobnih za preživetje, iz opreme z uporabo bodisi fizičnih (npr. para) ali kemičnih agensov. Dezinfekcija pomeni uničenje potencialne mikrobne infektivnosti opreme z uporabo kemičnih agensov s protibakterijskim učinkom. Dezinfekcija in sterilizacija se ločita od sanacije, slednja označuje postopke čiščenja, namenjene zmanjšanju vsebnosti mikrobov v opremi, ne da bi nujno dosegli odstranitev vse infektivnosti ali sposobnosti preživetja mikrobov. 2. sestavni deli za prečno (tangentno) filtracijo (npr. moduli, elementi, kasete, vložki, enote ali plošče) s filtrirno površino enako ali večjo od 0,2 m2 za vsak sestavni del in izdelani za opremo za prečno (tangentno) filtracijo iz točke 2B352(d); Opomba: Predmet nadzora točke 2B352(d) ni oprema za reverzno osmozo, kot jo določa proizvajalec. e. oprema za sterilizacijo na osnovi zmrzovanja suhe pare, s kapaciteto kondenzatorja več kot 10 kg ledu v 24 urah in manj kot 1 000 kg ledu v 24 urah; f. naslednja zaščitna oprema in prostori: 1. zaščitne celotne ali delne obleke, ali dihalne maske, preko katerih zrak priteka preko zunanje zaloge zraka pri normalnem tlaku; Opomba: Predmet nadzora točke 2B352(f)(1) niso zaščitne obleke z aparati za samostojno dihanje. 2. biološko varne kabine razreda III ali izolatorji s podobnim učinkom; Opomba: Izolatorji iz točke 2B352(f)(2) vključujejo upogljive izolatorje, suhe komore, anaerobične komore, rokavične komore in laminarne varovalne pokrove (zaprte z vertikalnim tokom). g. komore, izdelane za testiranje ustreznosti razpršil s patogenimi „mikroorganizmi“, virusi ali „toksini“, s kapaciteto 1 m3 ali več.

C. MATERIALI







Št. Opis I.B.1C350 Kemikalije, ki se lahko uporabijo kot predhodniki toksičnih kemičnih agentov, in „mešanica kemikalij“, ki vsebujejo eno ali več navedenih: Opomba: GLEJ TUDI NADZOR VOJAŠKEGA BLAGA IN TOČKO 1C450. 1. tiodiglikol (111-48-8); 2. fosforjev oksiklorid (10025-87-3); 3. dimetil metilfosfonat (756-79-6); 4. GLEJ NADZOR VOJAŠKEGA BLAGA ZA metilfosfinil difluorid (676-99-3); 5. metil-fosfonil diklorid (676-97-1); 6. dimetilfosfit (DMP) (868-85-9); 7. fosforjev triklorid (7719-12-2); 8. trimetilfosfit (TMP) (121-45-9); 9. tionilklorid (7719-09-7); 10. 3-hidroksi-1-metilpiperidin (3554-74-3); 11. N,N-diizopropil-(beta)-aminoetil klorid (96-79-7); 12. N,N-diizopropil-(beta)-aminoetan tiol (5842-07-9); 13. 3-kinuklidinol (1619-34-7); 14. kalijev fluorid (7789-23-3); 15. 2-kloroetanol (107-07-3); 16. dimetilamin (124-40-3); 17. dietil etilfosfonat (78-38-6); 18. dietil-N,N-dimetilfosforamidat (2404-03-7); 19. dietilfosfit (762-04-9); 20. dimetilamin-hidroklorid (506-59-2); 21. etilfosfinil diklorid (1498-40-4); 22. etilfosfonil diklorid (1066-50-8); 23. GLEJ NADZOR VOJAŠKEGA BLAGA ZA etilfosfonil difluorid (753-98-0); 24. vodikov fluorid (7664-39-3); 25. metilbenzilat (76-89-1); 26. metilfosfinil diklorid (676-83-5); 27. N,N-diizopropil-(beta)-amino etanol (96-80-0); 28. pinakolil alkohol (464-07-3); 29. GLEJ NADZOR VOJAŠKEGA BLAGA ZA O-etil-2-diizopropilaminoetil metilfosfonit (QL) (57856-11-8); 30. trietilfosfit (122-52-1); 31. arzenov triklorid (7784-34-1); 32. benzilska kislina (76-93-7); 33. dietil metilfosfonit (15715-41-0); 34. dimetil etilfosfonat (6163-75-3); 35. etilfosfinil difluorid (430-78-4); 36. metilfosfinil difluorid (753-59-3); 37. 3-kinuklidon (3731-38-2); 38. fosforjev pentaklorid (10026-13-8); 39. pinakolon (75-97-8); 40. kalijev cianid (151-50-8); 41. kalijev difluorid (7789-29-9); 42. amonijev vodikov fluorid ali amonijev difluorid (1341-49-7); 43. natrijev fluorid (7681-49-4); 44. natrijev difluorid (1333-83-1); 45. natrijev cianid (143-33-9); 46. trietanolamin (102-71-6); 47. fosforjev pentasulfid (1314-80-3); 48. diizopropilamin (108-18-9); 49. dietilaminoetanol (100-37-8); 50. natrijev sulfid (1313-82-2); 51. žveplov monoklorid (10025-67-9); 52. žveplov diklorid (10545-99-0); 53. trietanolamin-hidroklorid (637-39-8); 54. N,N-diizopropil-(beta)-aminoetil klorid hidroklorid (4261-68-1); 55. metilfosfonska kislina (993-13-5); 56. dietil metilfosfonat (683-08-9); 57. N,N-dimetilaminofosforil diklorid (677-43-0); 58. triizopropil fosfit (116-17-6); 59. etildietanolamin (139-87-7); 60. O,O-dietil fosforotioat (2465-65-8); 61. O,O-dietil fosforoditioat (298-06-6); 62. natrijev heksafluorosilikat (16893-85-9); 63. metilfosfonotiojski diklorid (676-98-2). Opomba 1: Za izvoz v „države, ki niso članice Konvencije o kemičnem orožju“, predmet nadzora točke 1C350 niso „mešanice kemikalij“, ki vsebujejo eno ali več kemikalij, določenih v točkah 1C350(1), (3), (5), (11), (12), (13), (17), (18), (21), (22), (26), (27), (28), (31), (32), (33), (34), (35), (36), (54), (55), (56), (57) in (63), v katerih nobena posamično določena kemikalija ne pomeni več kot 10 ut. % mešanice. Opomba 2: Predmet nadzora točke 1C350 niso „mešanice kemikalij“, ki vsebujejo eno ali več kemikalij, določenih v točkah 1C350(2), (6), (7), (8), (9), (10), (14), (15), (16), (19), (20), (24), (25), (30), (37), (38), (39), (40), (41), (42), (43), (44), (45), (46), (47), (48), (49), (50), (51), (52), (53), (58), (59), (60), (61) in (62), v katerih nobena posamično določena kemikalija ne pomeni več kot 30 ut. % mešanice. Opomba 3: Predmet nadzora točke 1C350 niso proizvodi, ki se štejejo za potrošniško blago, pakirano za prodajo na drobno za osebno rabo ali pakirano za individualno rabo. I.B.1C351 Človeški patogeni, zoonoze in „toksini“: a. virusi, naravni, gojeni ali spremenjeni, v obliki „izoliranih živih kultur“ ali v obliki materialov, ki vsebujejo živi material, namerno cepljen ali okužen s takšnimi kulturami: 1. andski virus; 2. virus Chapare; 3. chikungunjski virus; 4. virus Choclo; 5. kongoško-krimski virus hemoragične mrzlice; 6. virus mrzlice dengue; 7. virus Dobrava-Beograd; 8. orientalski virus konjskega encefalitisa (vnetja možganske opne); 9. virus ebole; 10. virus Guanarito; 11. virus hantana; 12. virus Hendra (konjski morbilivirus); 13. virus japonskega encefalitisa (vnetja možganske opne); 14. virus junine; 15. virus Kyasanur Forest; 16. virus Laguna Negra; 17. virus mrzlice lassa; 18. virus Lupingove bolezni; 19. virus Lujo; 20. virus limfocitnega koriomeningitisa; 21. virus machupo; 22. marburški virus; 23. virus opičjih koz; 24. virus encefalitisa Murray Valley; 25. virus Nipah; 26. virus hemoragične mrzlice Omsk; 27. virus Oropouche; 28. virus Powassan; 29. virus mrzlice Rift Valley; 30. virus Rocio; 31. virus Sabia; 32. seulski virus; 33. virus Sin nombre; 34. virus encefalitisa St Louis; 35. virus klopnega encefalitisa (virus ruskega pomladno-poletnega encefalitisa); 36. virus variola; 37. venezuelski virus konjskega encefalitisa (vnetja možganske opne); 38. zahodni virus konjskega encefalitisa (vnetja možganske opne); 39. virus rumene mrzlice; b. rikecije, naravne, gojene ali spremenjene, v obliki „izoliranih živih kultur“ ali v obliki materiala, ki vsebuje živi material, namerno cepljen ali okužen s takšnimi kulturami: 1. Coxiella burnetii; 2. Bartonella quintana (Rochalimaea quintana, Rickettsia quintana); 3. Rickettsia prowasecki; 4. Rickettsia rickettsii; c. bakterije, naravne, gojene ali spremenjene, v obliki „izoliranih živih kultur“ ali v obliki materiala, ki vsebuje živi material, namerno cepljen ali okužen s takšnimi kulturami: 1. Bacillus anthracis; 2. Brucella abortus; 3. Brucella melitensis; 4. Brucella suis; 5. Chlamydia psittaci; 6. Clostridium botulinum; 7. Francisella tularensis; 8. Burkholderia mallei (Pseudomonas mallei); 9. Burkholderia pseudomallei (Pseudomonas pseudomallei); 10. Salmonella typhi; 11. Shigella dysenteriae; 12. Vibrio cholerae; 13. Yersinia pestis; 14. Clostridium perfringens vrste, ki proizvaja epsilon toksin; 15. enterohemoragična Escherichia coli, serotip O157 in drugi serotipi, ki proizvajajo verotoksin; d. „toksini“ in „podenote toksinov“: 1. botulinotoksin; 2. Clostridium perfringens toksini; 3. konotoksin; 4. ricin; 5. saksitoksin; 6. shiga-toksin; 7. Staphylococcus aureus (zlatenični toksini); 8. tetrodotoksin; 9. verotoksin in shigi podobne beljakovine, ki onesposobijo ribosome; 10. mikrocistin (cianginosin); 11. aflatoksini; 12. abrin; 13. kolera toksin; 14. diacetoksiscirpenol toksin; 15. T-2 toksin; 16. HT-2 toksin; 17. modeccin; 18. volkensin; 19. viscum album lektin 1 (viskumin); Opomba: Predmet nadzora točke 1C351(d) niso botulinotoksini (toksini botulizma) ali konotoksini v obliki proizvodov, če ti ustrezajo vsem naslednjim merilom: 1. so farmacevtski pripravki, izdelani za zdravljenje ljudi z ustreznimi bolezenskimi znamenji; 2. so vnaprej pakirani za distribucijo kot medicinski proizvodi; 3. državne oblasti jih potrjujejo kot medicinske proizvode. e. glive, naravne, gojene ali spremenjene, v obliki „izoliranih živih kultur“ ali v obliki materiala, ki vsebuje živi material, namerno cepljen ali okužen s takšnimi kulturami: 1. Coccidioides immitis; 2. Coccidioides posadasii. Opomba: Predmet nadzora točke 1C351 niso „cepiva“ ali „imunotoksini“. I.B.1C352 Živalski patogeni: a. virusi, naravni, gojeni ali spremenjeni, v obliki „izoliranih živih kultur“ ali v obliki materiala, ki vsebuje živi material, namerno cepljen ali okužen s takšnimi kulturami: 1. virus afriške svinjske mrzlice; 2. virusi aviarne influence: a. neokarakterizirani; ali b. opredeljeni v Prilogi I(2) k Direktivi 2005/94/ES (1) kot virusi z visoko stopnjo patogenosti: 1. virusi tipa A z indeksom intravenozne patogenosti (IVPI), ki je pri 6 tednov starih piščancih višji od 1,2; ali 2. virusi tipa A podtipov H5 ali H7 z zaporedjem nukleotidov, ki kodirajo multiple bazične aminokisline na cepitvenem mestu molekule hemaglutinina, podobnih tistim, ki so bili opaženi pri drugih virusih HPAI, kar kaže, da lahko molekulo hemaglutinina razcepi proteaza v celicah gostitelja; 3. virus bolezni modrikastega jezika; 4. virus slinavke in parkljevke; 5. virus kozjih koz; 6. virus aujeszkyjeve bolezni (neprave stekline); 7. virus svinjske mrzlice (svinjske kolere); 8. virus stekline (Lyssa virus); 9. virus newcastlske bolezni; 10. virus kuge prežvekovalcev; 11. svinjski enterovirus tipa 9; 12. virus goveje kuge; 13. virus ovčjih koz; 14. virus tešinske bolezni prašičev; 15. virus vezikularnega stomatitisa; 16. virus vozličastega dermatitisa; 17. virus afriške konjske kuge; b. mikoplazme, naravne, gojene ali spremenjene, v obliki „izoliranih živih kultur“ ali v obliki materiala, ki vsebuje živi material, namerno cepljen ali okužen s takšnimi kulturami: 1. mikoplazma miocidov, podvrsta miocidi SC (mala kolonija – small colony); 2. mikoplazma capricolum, podvrsta capripneumoniae. Opomba: Predmet nadzora točke 1C352 niso „cepiva“. I.B.1C353 Genetski elementi in gensko spremenjeni organizmi: a. gensko spremenjeni organizmi ali genetski elementi, ki vsebujejo verige nukleinske kisline, povezane s patogenostjo organizmov, naštetih v točkah 1C351(a), 1C351(b), 1C351(c), 1C351(e), 1C352 ali 1C354; b. gensko spremenjeni organizmi ali genetski elementi, ki vsebujejo verige nukleinske kisline, kodirane za katerega koli od „toksinov“ ali „podenote toksinov“, naštetih v točki 1C351(d). Tehnični opombi: 1. Genetski elementi med drugim vključujejo kromosome, genome, plazmide, transpozone in vektorje, ki so gensko spremenjeni ali ne. 2. Verige nukleinske kisline, povezane s patogenostjo katerih koli mikroorganizmov, navedenih v točkah 1C351(a), 1C351(b), 1C351(c), 1C351(e), 1C352 ali 1C354, pomenijo katero koli verigo, posebno za določen mikroorganizem, ki: a. sama po sebi ali s pomočjo svojih kopiranih ali prevedenih produktov predstavlja pomembno nevarnost za zdravje ljudi, živali ali rastlin; ali b. je znana, da povečuje sposobnost določenega mikroorganizma ali katerega koli drugega organizma, v katerega je lahko priložena ali kako drugače vključena, da povzroča resno nevarnost za zdravje ljudi, živali ali rastlin. Opomba: Točka 1C353 se ne uporablja za verige nukleinske kisline, povezane s patogenostjo enterohemoragične Escherichie coli, serotip O157 in drugih sojev, ki proizvajajo verotoksin, razen tistih za kodiranje verotoksina ali njegovih podenot. I.B.1C354 Rastlinski patogeni: a. virusi, naravni, gojeni ali spremenjeni, v obliki „izoliranih živih kultur“ ali v obliki materiala, ki vsebuje živi material, namerno cepljen ali okužen s takšnimi kulturami: 1. andski latentni virus krompirja; 2. viroid vretenatosti krompirjevih gomoljev; b. bakterije, naravne, gojene ali spremenjene, v obliki „izoliranih živih kultur“ ali v obliki materiala, ki je bil namerno cepljen ali okužen s takšnimi kulturami: 1. Xanthomonas albilineans; 2. Xanthomonas campestris pv. citri, vključno z vrstami iz rodu Xanthomonas campestris pv. citri tipov A, B, C, D, E ali vrst, ki so kako drugače klasificirane kot Xanthomonas citri, Xanthomonas campestris pv. aurantifolia ali Xanthomonas campestris pv. citrumelo; 3. Xanthomonas oryzae pv. Oryzae (Pseudomonas campestris pv. Oryzae); 4. Clavibacter michiganensis ssp. Sepedonicus (Corynebacterium michiganensis ssp. Sepedonicum ali Corynebacterium Sepedonicum); 5. Ralstonia solanacearum, rasi 2 in 3 (Pseudomonas solanacearum, rasi 2 in 3, ali Burkholderia solanacearum, rasi 2 in 3); c. glive, naravne, gojene ali spremenjene, v obliki „izoliranih živih kultur“ ali v obliki materiala, ki je bil namerno cepljen ali okužen s takšnimi kulturami: 1. Colletotrichum coffeanum var. virulans (Colletotrichum kahawae); 2. Cochliobolus miyabeanus (Helminthosporium oryzae); 3. Microcyclus ulei (sin. Dothidella ulei); 4. Puccinia graminis (sin. Puccinia graminis f. sp. tritici); 5. Puccinia striiformis (sin. Puccinia glumarum); 6. Magnaporthe grisea (pyricularia grisea/pyricularia oryzae). I.B.1C450 Toksične kemikalije in njihove predhodne sestavine, ter „mešanice kemikalij“, ki vsebujejo eno ali več teh kemikalij: Opomba: GLEJ TUDI TOČKI 1C350 IN 1C351(d) TER NADZOR VOJAŠKEGA BLAGA. a. toksične kemikalije: 1. amiton: O,O-dietil S-[2-(dietilamino)etil] fosforotiolat (78-53-5) in ustrezne alkilirane ali protonirane soli; 2. PFIB: 1,1,3,3,3-pentafluoro-2-(trifluorometil)-1-propen (382-21-8); 3. GLEJ NADZOR VOJAŠKEGA BLAGA ZA BZ: 3-kinuklidinil benzilat (6581-06-2); 4. fosgen: karbonil diklorid (75-44-5); 5. cianogen klorid (506-77-4); 6. vodikov cianid (74-90-8); 7. kloropikrin: trikloronitrometan (76-06-2); Opomba 1: Za izvoz v „države, ki niso članice Konvencije o kemičnem orožju“, predmet nadzora točke 1C450 niso „mešanice kemikalij“, ki vsebujejo eno ali več kemikalij, določenih v točkah 1C450(a)(1) in (a)(2), v katerih nobena posamično določena kemikalija ne pomeni več kot 1 ut. % mešanice. Opomba 2: Predmet nadzora točke 1C450 niso „mešanice kemikalij“, ki vsebujejo eno ali več kemikalij, določenih v točkah 1C450(a)(4), (a)(5), (a)(6) in (a)(7), v katerih nobena posamično določena kemikalija ne pomeni več kot 30 ut. % mešanice. Opomba 3: Predmet nadzora točke 1C450 niso proizvodi, ki se štejejo za potrošniško blago, pakirano za prodajo na drobno za osebno rabo ali pakirano za individualno rabo. b. predhodne sestavine toksičnih kemikalij: 1. kemikalije, razen tistih iz Nadzora vojaškega blaga ali iz točke 1C350, ki vsebujejo fosforjev atom, na katerega je vezana ena metilna, etilna ali propilna (normalna ali izo) skupina, vendar noben nadaljnji ogljikov atom; Opomba: Predmet nadzora točke 1C450(b)(1) ni fonofos: O-etil S-fenil etilfosfonotiolotionat (944-22-9); 2. N,N-dialkil [metil, etil ali propil (normalni ali izo)] fosforamidni dihalidi, razen N,N-dimetilaminofosforil diklorida; Opomba: Za N,N-dimetilaminofosforil diklorid glej točko 1C350(57). 3. dialkil [metil, etil ali propil (normalni ali izo)] N,N-dialkil [metil, etil ali propil (normalni ali izo)]-fosforamidati, razen dietil-N,N-dimetilfosforamidata, ki je določen v točki 1C350; 4. N,N-dialkil [metil, etil ali propil (normalni ali izo)] aminoetil-2-kloridi in ustrezne protonirane soli, razen N,N-diizopropil-(beta)-aminoetil klorida ali N,N-diizopropil-(beta)-aminoetilklorid hidroklorida, ki sta določena v točki 1C350; 5. N,N-dialkil [metil, etil ali propil (normalni ali izo)] aminoetan-2-ol in ustrezne protonirane soli, razen N,N-diizopropil-(beta)-aminoetanola (96-80-0) in N,N-dietilaminoetanola (100-37-8), ki sta določena v točki 1C350; Opomba: Predmet nadzora točke 1C450(b)(5) niso: a. N,N-dimetilaminoetanol (108-01-0) in ustrezne protonirane soli; b. protonirane soli N,N-d